text:
Йәшелсәселәрҙең үҙ сәсеү осоро
Өфө районы игенселәре иген культуралары менән бер рәттән асыҡ ергә йәшелсәләр ултыртыу ҙа алып бара. Әлеге көнгә йәшелсә плантацияларына бүленгән 385 гектар майҙандың 106 гектарына сәселгән дә инде. Иң элек йәшелсәселәр һуған ултыртты. Бөгөн ул 60 гектар ерҙе биләй. Кишер, сөгөлдөр сәсеү алып барыла. Иртә өлгөрә торған кәбеҫтә үҫентеләрен асыҡ ергә ултыртыуға тотондолар. Районда икенсе икмәккә 704 гектар ер бүлделәр. Уны «Дмитриевский» совхоз-заводы ғына ултырта башланы. Йәшелсәселәр ҡала халҡын яңы витаминлы продукция менән тулы күләмдә тәьмин итеү өсөн бөтә агротехник алымдарҙы еренә еткереп үтәргә тырыша.
Районда иген культуралары майҙаны ярайһы уҡ ҙур. Яҙғы сәсеүҙе 20200 гектар майҙанда үткәрергә планлаштыралар.
— Бөгөнгө көнгә райондың ауыл хужалығы предприятиелары игенселәре 6700 гектар иген культуралары сәсте, — ти район хакимиәтенең ауыл хужалығы идаралығы баш агрономы Лилиә Нәбиева. – Көн һайын 1,5-2 меңәр гектарға арта бара. Тупраҡта дым запасының аҙ булыуын иҫәпкә алып, беҙ бөтә агротехник алымдарҙы ваҡытында һәм комплекслы үтәргә тырышабыҙ: культиваторҙар артынан шунда уҡ баҫыуға сәсеү агрегаттары сыға, һуңынан сәсеүлектәр тырматыла. Бының менән юғары уңыш алырға ынтылабыҙ.
Районда яҙғы сәсеүҙе 12 майға тамамларға планлаштыралар.


c: text/html

text:
Баш ҡалала мәктәп уҡыусылары һәм студенттар өсөн йәйге бизнес-мәктәп асыласаҡ
Өфөлә БР Сауҙа-сәнәғәт палатаһының уникаль проекты старт ала. 26 июндә өлкән класс уҡыусылары һәм студенттар өсөн йәйге бизнес-мәктәптең презентацияһы үтә.
БР Сауҙа-сәнәғәт палатаһынан хәбәр итеүҙәренсә, мәктәптә уҡыу бер нисә көнгә иҫәпләнгән, уның сиктәрендә предприятиеларға барыу ойоштороласаҡ. Предприятие етәкселәре уңышҡа өлгәшеү серҙәре, шулай уҡ килеп тыуған ауырлыҡтар һәм уларҙы хәл итеү юлдары тураһына һөйләйәсәк.
Белем биреү программаһы сиктәрендә шулай уҡ төрлө тренингтар, лекциялар, эксперттар ҡатнашлығындағы түңәрәк өҫтәлдәр һәм башҡа саралар ойоштороласаҡ.
Йәйге бизнес-мәктәп уҡытыусылары араһында Өфө дәүләт авиация техник университеты хеҙмәткәрҙәре, бизнес-тренерҙар, БР Сауҙа-сәнәғәт палатаһының иң яҡшы белгестәре, төбәк ведомстволары һәм министрлыҡтары вәкилдәре бар.
Презентация Өфө ҡалаһы, Карл Макс урамы, 3 (конференц-зал) адресы буйынса 15.00 сәғәттә башлана. Ҡатнашыусылар өсөн алдан яҙылыу мотлаҡ. Телефон: 246-55-15. E-mail: cdpo@tpprb.ru.

robotstxt: allowed

filter: keep


text:
Фото:
Башҡортостан Президенты Нуриман районының социаль һәм етештереү объекттары менән танышты
Фото:
Башҡортостан Президенты Рөстәм Хәмитов 14 ғинуарҙа эш сәфәре менән Нуриман районында булды. Республика башлығы урындағы предприятиеларҙың етештереү эшмәкәрлеге менән танышты һәм социаль инфраструктура объекттарын тикшерҙе.
«Тирәкле» крәҫтиән-фермер хужалығында Рөстәм Хәмитов һарыҡ фермаларын ҡараны. Республика башлығы фермерҙарҙың финанс хәле менән ҡыҙыҡһынды. Был малсылыҡ хужалығы аттар, һарыҡ-кәзәләр үрсетеү менән шөғөлләнә. Малдарҙың дөйөм иҫәбе 2 меңдән аша. Һуңғы ике йылда аграрийҙар комплекс төҙөлөшөнә 24 млн һум аҡса һалған. Хужалыҡ әлеге ваҡытта производствоны киңәйтеү өсөн кредит ресурстары ала алмай йонсой.
— Беҙгә һеҙҙең үҫешеүегеҙ һәм уңышлы эшләүегеҙ кәрәк, — тине Рөстәм Хәмитов һәм булған ихтыяжды ҡәнәғәтләндереү өсөн һарыҡ итен етештереүҙе арттырыу мөмкинлектәрен ҡарарға тәҡдим итте.
Саруа ауылындағы «Саруа плюс» яуаплылығы сикләнгән йәмғиәтенең предприятиеһында Рөстәм Хәмитов минераль һыу һәм шәрбәтле эсемлектәр ҡойоу цехын ҡараны. 2011 йылда предприятие 5,4 млн һумлыҡ продукция етештергән һәм һатҡан. Бында шешәләргә ҡойолған минераль һыу бәләкәй магазиндарға ла, ҙур сауҙа селтәрҙәренә лә оҙатыла. Рөстәм Хәмитов скважинаның дебеты менән ҡыҙыҡһынды. Уның сәғәтенә 3600 кубометрҙы тәшкил итеүе асыҡланды, тимәк, предприятиеға етештереү күләмдәрен арттырырға мөмкинлек бар.
Первомайск ауылында республика башлығы 60 бала уҡыған урта дөйөм белем биреү мәктәбенә инде. Уҡыу йортоноң ағас бинаһы 1956 йылда төҙөлгән һәм ныҡ ҡына иҫкергән. Педагогтарҙың уртаса эш хаҡы 15 мең һумға етә.
Ошо уҡ тораҡ пунктта Президент «Уралрегионпродукт» яуаплылығы сикләнгән йәмғиәтенең сәнәғәт линияһы төҙөлөшө менән танышты. Ул ағас күмере, таҡталар, ағас күмере брикеттары етештереү өсөн тәғәйенләнгән. Проект 2015 йылға тиклем ғәмәлгә ашырыласаҡ, капитал һалыуҙар 150 млн һумды тәшкил итәсәк. Предприятиела ауыл халҡы өсөн яңы эш урындары булдырыласаҡ, тип хәбәр итә Башҡортостан Президентының матбуғат хеҙмәте.


text:
Затон биҫтәһенә илтәсәк яңы күпер төҙөү һигеҙ миллиард һумға төшәсәк
Ағиҙел йылғаһы аша Затон биҫтәһенә илтәсәк яңы күпер төҙөү яҡынса һигеҙ миллиард һумға төшәсәк. Был хаҡта Башҡортостан Президенты Рөстәм Хәмитов «Вся Уфа» телеканалында «тура бәйләнеш» барышында хәбәр итте.
Уның һүҙҙәренсә, ғәмәлдәге күпергә параллель рәүештә һалынасаҡ яңы күперҙе проектлау тамамланған. Төҙөлөш быйыл башланасаҡ. Күперҙе өс-дүрт йыл эсендә төҙөп бөтөү планлаштырыла.
Рөстәм Хәмитов шулай уҡ ҡаланың бер нисә биҫтәһендә, шул иҫәптән Затонда, автобустар йөрөүенә бәйле проблемаларҙың булыуы хаҡында белдерҙе. Башҡортостан Президенты «Башавтотранс» етәкселегенә автобустарҙың даими рәүештә, өҙөклөкһөҙ йөрөп торорға тейешлеге хаҡында белдерҙе.


text:
Башҡортостандың ике объекты Рәсәйҙең тарих һәм мәҙәниәт ҡомартҡылары реестрына индерелдеФото: Олег Яровиков
Башҡортостандың ике объекты Рәсәйҙең тарих һәм мәҙәниәт ҡомартҡылары реестрына индерелде
Башҡортостандың ике объекты Рәсәйҙең тарих һәм мәҙәниәт ҡомартҡылары реестрына индерелдеФото: Олег Яровиков
ӨФӨ, 2015 йыл, 31 март. /«Башинформ» мәғлүмәт агентлығы, Ләйлә Аралбаева/.
Башҡортостан Республикаһында урынлашҡан төбәк әһәмиәтендәге ике мәҙәни мираҫ объекты Рәсәй Федерацияһы халыҡтарының мәҙәни мираҫ объекттарының (тарих һәм мәҙәниәт ҡомартҡыларының) берҙәм дәүләт реестрында теркәлгән. «Демидовтар йортон» һәм «БАССР-ҙың халыҡ рәссамы А.Э.Тюлькин йәшәгән һәм эшләгән йортто» реестрға индереү тураһындағы бойороҡҡа Рәсәйҙең Мәҙәниәт министрлығында ҡул ҡуйылған.
«Демидовтар йорто» — Октябрь революцияһы урамы, 57/1 адресы буйынса урынлашҡан бер ҡатлы йорт. Унда билдәле тау заводы хужалары Демидовтар йәшәгән. Йорт Ҡағы һәм Әүжән заводтары хужаһы Иван Евдокимович Демидовтыҡы булған. Бина XVIII быуат уртаһында төҙөлгән. Аныҡ датаһы билдәле түгел. Әммә тап ошо йорт — Өфө биләмәһендәге иң боронғо бина, тигән фекер бар. 1774 йылдың ноябрендә бында бөйөк рус полководецы Александр Суворов туҡтаған, тип билдәләнеләр Башҡортостан Мәҙәниәт министрлығының матбуғат хеҙмәтендә.
Билдәле рус рәссамы Александр Тюлькин әлеге йортто 1922 йылда һатып алған. XX быуат башында төҙөлгән бер ҡатлы ағас өй Ағиҙел йылғаһының текә ярында, Волновая урамы, 21 адресы буйынса урынлашҡан. Рәссам 1922 йылдан алып ғүмеренең аҙағынаса ошо йортта йәшәгән һәм ижад иткән. Унда рәссамдар, яҙыусылар, шағирҙар, музыканттар, актерҙар, уҡытыусылар йыйылышып, сәнғәт хаҡында һөйләшкәндәр, шиғырҙар уҡығандар. Рәссам бөтә әҫәрҙәрен дә тиерлек бында яҙған. Бөгөнгө көндә улар М.В.Нестеров исемендәге Башҡорт дәүләт художество музейында, Мәскәүҙә Третьяков дәүләт галереяһында һәм Көнсығыш халыҡтары сәнғәте музейында, Рус дәүләт музейында (Санкт-Петербург), Рәсәйҙең башҡа музейҙарында һаҡлана.
1989 йылдың 10 ғинуарында бында рәссамдың йорт-музейы асылды.


text:
- Подробности
- Просмотров: 516
ЗАКОНДАР СЫҒАРЫУ ВЛАСЫ, дәүләт власының закондар ҡабул итеү вәкәләте бирелгән үҙ аллы тармағы (ҡара: Ҡануниәт), ш. уҡ был вәкәләттәрҙе тормошҡа ашырыусы дәүләт органдары системаһы. Башҡортостанда З.с.в. бурыстарын Өфө губерна эшсе, крәҫтиән һәм ҡыҙылармеец депутаттары советы, Бөтә башҡорт ҡоролтайҙары, Башҡорт мәркәз шураһы, Кесе ҡоролтай, Башревком, Өфө губ. һәм Бөтә башҡорт Советтар съездары, БашҮБК башҡара. 1938 й. алып З.с.в. юғары органы — Юғары Совет, 1995 й. — Башҡортостан Республикаһы Дәүләт Йыйылышы — Ҡоролтай.
Тәрж. Ә.Н.Аҡбутина


text:
Башҡортостан Композиторҙар союзы съезы тамамланды
Өфөлә Башҡортостан Композиторҙар союзының 70 йыллығына арналған юбилей съезы тамамланды. 18 октябрҙә республика композиторҙарының ҙур форумы сиктәрендә йомғаҡлау саралары: отчет-һайлау йыйылышы һәм Рөстәм Сабитовтың “Прометей” балеты премьераһы үтте.
Башҡорт дәүләт опера һәм балет театрының был спектакле премьераһы БР Композиторҙар союзының юбилей съезына һәм Башҡортостандың халыҡ шағиры Мостай Кәримдың тыуыуына 90 йыл тулыуға арналды.
Үҙ коллегаларын мөһим дата менән ҡотларға съезға Татарстан Республикаһының Композиторҙар союзы рәйесе Рәшит Кәлимуллин, Рәсәй Композиторҙар союзының Һамар ойошмаһы рәйесе Марк Левянт, Дағстан композиторы Ширвани Чалаев килде.


text:
«Финанс грамоталылыҡ аҙнаһы» саралары Өфөлә 9 октябрҙә үтәсәк
2010 йылдың 3 октябренән 10-ына тиклем сираттағы «Рәсәй төбәктәрендә финанс грамоталылыҡ аҙнаһы» Мәскәүҙә, Ижевскиҙа, Пермдә, Төмәндә, Екатеринбургта, Силәбелә һәм Өфөлә үтәсәк.
Өфөлә проект саралары 9 октябрҙә үткәреләсәк. Рәсәйҙең финанс баҙарҙары буйынса федераль хеҙмәт, фонд биржалары һәм фонд баҙарында профессиональ ҡатнашыусылар вәкилдәренең юғары уҡыу йорттары уҡытыусылары һәм студенттары менән финанс баҙарын үҫтереү проблемалары буйынса мастер-кластар, лекциялар һәм дискуссиялар форматында осрашыуҙары, шулай уҡ баҙарҙа профессиональ ҡатнашыусылар, квалификациялы инвесторҙар һәм эмитенттар өсөн дискуссия клубы үткәреү планлаштырыла.
Рәсәй граждандарының финанс грамоталылығын күтәреү проектын Финанс баҙарҙары буйынса федераль хеҙмәт ҡарамағындағы финанс ағартыу эксперт төркөмө бойомға ашыра.


text:
“Олимпиада рухы аңҡый бында”28-03-2017, 18:29 // Спорт һәм туризм // Баҫып сығарырға
Бына ҡыҙыу һәм сәмле ярыш башланды. Саңғысылар стартҡа баҫты, икенселәр пневматик мылтыҡтарын сәпкә тоҫҡаны, өсөнсөләр иһә ҡулдарына теннис тубын алды. Атыу буйынса ҡатнашыусылар араһында олоһон да, кесеһен дә осратырға була ине. Бигерәк тә буласаҡ Ватанды һаҡлаусылар – өлкән класс егеттәре отҡорлоҡ һәм мәргәнлек талап иткән был ярышта яҡшы һөҙөмтәләргә өлгәште. Мәктәптәрҙә ГТО нормаларын тапшырыуҙы ҡайтанан индереүҙең йәш быуында спортҡа ҡарата ҡыҙыҡһыныуҙы көсәйткәне лә һиҙелде.
Саңғыла йүгереүҙә беренсе кластан алып етмеш йәшлеккә тиклемгеләр ҡатнашты. Мәҫәлән, Асҡарҙан Ғамир Билалов 70 йәшен тултырыуға ҡарамаҫтан, әле лә егеттәрсә елдерә. “60-сы йылдарҙа саңғыға баҫтым, шунан бирле ҡыш буйы йөрөп сығам. Төрлө ярыштарҙа ҡатнашам, үҙ йәшемдәгеләр араһында һәр саҡ призлы урын яулайым”, – ти ул.
Оло йәштәгеләр араһынан шулай уҡ ветеран-уҡытыусы Гөлсөм Хәкимованы ла билдәләргә кәрәк. Уларҙың икеһе лә ололар араһында еңеү яуланы. Ә бына ике тапҡыр Рәсәй призеры, Ҡаҙмаш урта мәктәбенең иң яҡшы спортсыһы Миләүшә Мәхмүтоваға тиңләшеүсе табылманы. Тәүге аҙымдарҙан уҡ ул үҙенең дәғүәселәрен байтаҡҡа артта ҡалдырып, өс саҡрым алыҫлыҡҡа уҙышыуҙа беренсе килде.
Өҫтәл теннисы буйынса шәхси беренселекте Рамаҙан Мырҙабулатов, Гөлсәсәк Ғүмәрова (Ишбулды), Роман Харрасов, Гөлназ Дәүләтбирҙина (Асҡар), Миҙхәт Ғайсин (Екатеринбург өлкәһе) яулаһа, мәктәптәр араһында ишбулдылар алдынғылыҡты бирмәне. Пневматик атыуҙа Айҙар Ғиззәтов (Ҡаҙмаш), Фирүзә Хөсәйенова (Рысҡужа), Ихсан Моратов (Асҡар) иң мәргәндәре тип танылды. Еңеүселәрҙең барыһына ла райондың кубок һәм дипломдары тапшырылды, өҫтәүенә бағыусылар ҙа бүләктәре менән ҡыуандырҙы. Әйткәндәй, саңғы ярышы тәүге тапҡыр 2000 йылда үткәрелгән, 2010 йылдан атыу буйынса сара өҫтәлә, ә 2012 йылдан башлап өҫтәл теннисы буйынса ла көс һынаша уҡыусылар.
Ҡаҙмашта үткән сара ысын мәғәнәһендә ҙур бер спартакиаданы хәтерләтте, ҡунаҡтарҙың береһе: “Бында олимпиада рухы аңҡый. Күпме спортсыны бергә йыйып, уларҙа ысын ярыш сәме һәм дәрте уята алған мәктәп коллективына, уны ойоштороусыларға “афарин!” тиергә ҡала”, – тип ҡуйҙы.
Фәйезйән ТАЙСИН, Әбделмәмбәт урта мәктәбенең физкультура уҡытыусыһы:
– Район буйынса спорт ярыштарында даими ҡатнашабыҙ. Беҙҙең мәктәптә спортҡа, сәләмәт тормош алып барыуға ҙур иғтибар бирелә. Күптән түгел саңғы буйынса Октябрьский ҡалаһына ГТО нормативтарын тапшырып, мәктәп командаһы республика буйынса икенсе урынды яуланы, Күмертауҙағы ярышта беренселекте алдыҡ. Балаларҙа бәләкәйҙән спортҡа һөйөү уятыу кәрәк, бер спортҡа килгән кеше уны бер ваҡытта ла ташлай алмаясаҡ.
Миҙхәт ҒАЙСИН, Екатеринбург өлкәһе:
– Рәсәй буйынса төрлө ярышта ҡатнашҡаным бар, әммә бындағы кеүек сара бер ҡайҙа ла юҡ. Ярыш дөрөҫ баһалана, уҡыусыларҙың күҙҙәренән осҡон яна, йөҙҙәре нурлы, үҙҙәре дәртле. Йыл да был саранан ситтә ҡалмаҫҡа тырышам. Әле мин һулыш алам икән, тимәк, был ярышта мотлаҡ ҡатнашасаҡмын.


text:
Конфуцианлыҡ
Конфуцианлыҡ — көнсығыш диндәренең береһе.
Был тәғлимәтте тыуҙырыусы — аҡыл эйәһе Конфуций (б. э. тиклемге 551—479 йылдар).
Тарихы[үҙгәртергә | вики-тексты үҙгәртергә]
Боронғо донъяның күп уҡымышлылары кеүек уны ла бөтәһенән элек кеше үҙе ҡыҙыҡһындырған. Конфуций тәғлимәте — кешеләргә нимәгә ынтылырға, йәмғиәттә йәшәгәндә ниндәй ҡағиҙәләргә таянып эш итергә кәрәклеген, ғаиләлә мөнәсәбәттәр нисек төҙөлөргә, тәбиғәткә ҡараш ниндәй булырға тейешлеген өйрәткән. Был аҡыл эйәһе боронғо алла — Күкте өлгө итеп һанаған. «Тәбиғәт закондарына ярашлы рәүештә кешегә биш матур сифат: аҡыллылыҡ, кеше һөйөүсәнлек, тоғролоҡ, ололарҙы хөрмәтләү һәм ҡыйыулыҡ хас булырға тейеш; уларһыҙ кешеләр тормошонда тәртип булмаясаҡ», — тигән ул. Конфуций һайлап алынғандар ғына был сифаттарға эйә, шулай ҙа һәр кем уға ынтылырға тейеш, тип иҫәпләгән. Аҡыл эйәһенең фекеренсә аҡылға нигеҙләнеп төҙөлгән йәмғиәт ҡоролошо кешегә үҙ-үҙен камиллаштырыу мөмкинлеген бирергә һәм бөтәһенә лә файҙа килтерергә тейеш булған. Дәүләтте Конфуций кесе кеше олоһона (ябай кеше аҡһөйәккә) буйһонорға тейеш булған ҙур бер ғаилә тип ҡараған. Дәүләттә иң өлкән кеше — хаким — Күк улы. «Батша — ул халыҡ өсөн атай ҙа, әсәй ҙә, — тип өйрәткән аҡыл эйәһе. — Батшаға хеҙмәт итеүсе һәр кем, аҡһөйәкме ул йә ябай кешеме, ярлы йә баймы, үҙ ғүмерендә бер ниндәй шарттарҙа ла батшаға ҡаршы баш күтәрергә тейеш түгел». Конфуций һәр кеше йәмғиәттә Күк билдәләгән урынын ныҡлы белергә тейеш тигән фекерҙе яҡлаған. «Хаким — хаким, сановник — сановник, атай — атай, ул — ул булып ҡалырға тейеш», — тигән ул.
Конфуций бер сиктән икенсеһенә ташланыуҙан ҡасыуҙы хуп күргән (урталыҡ принцибы). Аҡыл эйәһе власть үҙе лә халыҡ алдында яуаплы булырға тейеш, шунһыҙ халыҡ уға ышанмай башлаясаҡ, тигән. «Дәүләт хакимы булырға теләгән кеше, — тигән ул, — үҙе уртаса йәшәргә, ҡолдары менән идара иткәндә мәрхә-мәтлелек күрһәтергә тейеш».
Үҙенең тормошсанлығы менән ҡыҙыҡтырған Конфуций тәғлимәте дингә әүерелгән. Уның нигеҙендә идеаль йәмғиәт, идеаль ғаилә төҙөргә һәм үҙ-үҙеңде камиллаштырырға мөмкин булып тойолған.
Әҙәбиәт[үҙгәртергә | вики-тексты үҙгәртергә]
- Кобзев А. И. Философия китайского неоконфуцианства — М.: Издательская фирма «Восточная литература» РАН, 2002. — 606 б. — (История восточной философии). — 1000 экз. — ISBN 5-02-018063-7.
- Конфуцианство в Китае. Проблемы теории и практики / Отв. ред. Л. П. Делюсин — М.: Наука, 1982. — 264 б. — 10000 экз.
- Переломов Л. С. Конфуций и конфуцианство с древности по настоящее время (V в. до н. э. — XXI в.) — М.: Стилсервис, Институт Дальнего Востока РАН, 2009. — 704 б. — 500 экз. — ISBN 978-5-93712-010-6.
- Экономические воззрения древнего конфуцианства // Всемирная история экономической мысли: В 6 томах / Гл. ред. В. Н. Черковец — М.: Мысль, 1987. — Т. I. От зарождения экономической мысли до первых теоретических систем политической жизни. — Б. 94-99. — 606 б.


text:
- Подробности
- Просмотров: 472
БОЛАНДЕР ФРУЛЛЯНИЯҺЫ (Frullania bolanderi), мүк һымаҡтар төрө. Йомшаҡ һорғолт йәшел кәҫлектәр барлыҡҡа килтереүсе күп йыллыҡ ике өйлө ваҡ бауыр мүге. Һабағы тармаҡлы, йыш ҡына ҡыҫҡа мурт, япраҡһыҙ үренделәр (флагеллалар) м‑н тамамлана. Япрағы — ике ҡалаҡса; өҫкөһө эре, йомро йәки оҙонса, аҫҡыһы бәләкәй, ҡалпаҡ формаһында. Башлыса вегетатив юл м‑н үрсей. Киң япраҡлы урманда йүкә ҡабығында үҫә. Белорет, Дыуан, Ҡыйғы, Мәләүез һәм Өфө р‑ндарында осрай. БР‑ҙың һәм Европаның мүк һымаҡтар Ҡыҙыл китаптарына индерелгән (1995).
Э.З.Байышева
Тәрж. Г.А.Миһранова


text:
Сочи-2014 Олимпия Уты Өфөгә килеп етте
20 декарҙә иртәнге сәғәт 10-да Өфөнөң тимер юл вокзалында Олимпия утын тантаналы ҡаршы алдылар. Уны Башҡортостан Республикаһы йәштәр сәйәсәте һәм спорт министры Андрей Иванюта һәм Өфө мэры Ирек Ялалов ҡаршы алды. Ижади коллективтарҙың сығышы, милли колорит байрам атмосфераһын тыуҙырҙы.
2004 йылғы Олимпиадала бронза призеры Руслан Нәсибуллин беренсе факел йөрөтөүсе булды. Ул Утты ҡаланың тарихи урындары – Карл Маркс, Пушкин, Туҡай, Зәки Вәлиди, Совет, Сочи урамдары буйынса йөрөтәсәк киләһе факелсыларға тапшырҙы.
Атҡаҙанған спорт мастеры Руслан Нәсибуллин эстафетаны ҡәҙимге спорт яратыусы үҫмергә – 15 йәшлек Данил Айытҡоловҡа тапшырҙы.
Республикала һәм Рәсәйҙә билдәле футбол судьяһы, М.Аҡмулла исемендәге БДПУ-ның физик культура факультетын тамамлаусы, хәҙер «Уфа» футбол клубының спорт директоры Илдус Биглов өсөнсө факел йөрөтөүсе булды.
Унан һуң факелды 1980 йылда Мәскәүҙә үткән Уйындарҙа олимпия чемпионы, уҡсы Игорь Соколов алды һәм ул артабан эстафета юлы буйынса Өфөнөң һәләтле йәш шашкасыһы Айнур Шәйбәковты ебәрҙе.
БДПУ-ның Волонтерҙар үҙәген (Сочиҙа XXII ҡышҡы Олимпия уйындарына һәм XI ҡышҡы Паралимпия уйындарына волонтерҙар йыйыу һәм әҙерләү буйынса рәсми майҙансыҡ) ойоштороусы һәм уның етәксеһе Наталья Салмина Өфөләге Эстафетала этап буйынса етенсе һәм ҡатын-ҡыҙҙарҙан беренсе булды.
Олимпия уйындарында ҡатнашыусы конькиҙа йүгереүсе Андрей Кривошеев, еңел атлетика ветераны Анатолий Крюков һәм халыҡтан сәләмәт йәшәү рәүеше алып барыусы Рөстәм Ғәзизуллин Утты беренсе аралыҡ нөктәһе – Салауат Юлаев майҙанына килтерҙе. Бында байрамса сара башланды.


text:
Башҡортостанда Владимир Путин өсөн 8000-дән ашыу ҡултамға йыйылған Фото: автор
Башҡортостанда Владимир Путин өсөн 8000-дән ашыу ҡултамға йыйылған
Башҡортостанда Владимир Путин өсөн 8000-дән ашыу ҡултамға йыйылған Фото: автор
ӨФӨ, 2018 йыл, 19 ғинуар. /«Башинформ» мәғлүмәт агентлығы, Ғәлиә Нәбиева/.
Башҡортостанда Рәсәй Президентына кандидат Владимир Путинға булышлыҡ итеү өсөн төбәк штабы Кандидаттың үҙәк һайлау штабына республика халҡының 8000-дән ашыу ҡултамғаһын йыйып тапшырған.
«Башҡортостан район-ҡалаларында 17 пунктта һигеҙ меңдән ашыу ҡултамға йыйҙыҡ, — тип һөйләне төбәк штабы рәйесе урынбаҫары Руслан Ғизәтуллин. — Үҙәк һайлау штабында тикшергәндән һуң улар Рәсәйҙең Үҙәк һайлау комиссияһына тапшырыласаҡ».
Төбәк өсөн закон менән ҡаралған иң күп ҡултамғалар иҫәбе йыйылһа ла, кандидаттың штабы ижтимағи һорау ҙур булғанға күрә, алдағы һайлауҙарҙа Владимир Путинға булышлыҡ итеп, уларҙы йыйыуын дауам итә. Республикала ҡултамғалар йыйыу 28 ғинуарға тиклем дауам итә.
http://www.bashinform.ru/news/1105224-v-bashkirii-sobrano-svyshe-8000-podpisey-v-podderzhku-vladimira-putina/


text:
Башҡортостан мәғдәндәрендә һирәк металл булыуы ихтимал
«Юбилей» һәм «Подольск» ятҡылыҡтары мәғдәндәре составында рений булыуы ихтимал. Был турала Башҡортостан Республикаһы буйынса Ер аҫты байлыҡтарын файҙаланыу идаралығы начальнигы урынбаҫары Александр Чернов һөйләне.
— Мәғдән составында рений бар, тигән фараз ҡылына, — тип билдәләне Александр Лаврентьевич. – Хәҙер беҙ өлгөләрҙең бер өлөшөн экспертизаға ебәрҙек һәм тиҙҙән һөҙөмтәләрен алырға тейешбеҙ. Әгәр беҙҙең фараздар раҫланһа, беҙ Башҡортостан территорияһында уны табыу ысулдарын эҙләйәсәкбеҙ.
Рений — һирәк металл һәм иң ауыр иреүсән металдарҙың береһе булып тора. Ул үҙенең физик үҙенсәлектәре буйынса молибден һәм вольфрамға оҡшаш. Уны космос һәм авиация сәнәғәтендә ҡулланалар. Рений бик ҡиммәтле металл: килограмы бер мең доллар самаһы тора. Ни тиклем саф булһа — шул тиклем ҡиммәтерәк.


text:
Өфө моторҙар эшләү берекмәһе белгестәре «XXI быуат авиадвигателдәре» конференцияһында докладтар менән сығыш яһаны
«Өфө моторҙар эшләү берекмәһе» асыҡ акционерҙар йәмғиәте хеҙмәткәрҙәре П.И. Баранов исемендәге Үҙәк авиация моторҙар эшләү институтының 80 йыллығына арналған «XXI быуат авиадвигателдәре» халыҡ-ара ғилми-техник конференцияһында ҡатнашты.
«ӨМЭПБ» асыҡ акционерҙар йәмғиәтенең йәмәғәтселек менән бәйләнештәр буйынса идаралығынан хәбәр итеүҙәренсә, секция ултырыштарында докладтар менән Өфө моторҙар эшләү берекмәһенең техник үҫеш һәм ҡайтанан ҡоралландырыу идаралығы секторы начальнигы Павел Никифоров, ныҡлыҡҡа тикшереү лабораторияһы начальнигы Алексей Дубин һәм мәғлүмәт технологиялары үҫеше бүлеге начальнигы урынбаҫары Александр Лабанов сығыш яһаны.
Конференцияла берекмә белгестәре авиадвигателдәр эшләү мәсьәләләре буйынса Рәсәй һәм сит ил коллегалары менән фекер алышты.


text:
Өфөлә вакансиялар һаны артты
Өфөлә бер аҙна эсендә буш эш урындары 1500 берәмеккә артҡан. Бөгөн ҡаланың вакансиялар банкында 21700 эш урыны иҫәпләнә.
Ошо уҡ ваҡытта ҡаланың мәшғүллек хеҙмәтендә 8200 эшһеҙ иҫәптә тора, уларҙың 7400-ө тиерлек эшһеҙлек буйынса пособие ала.
Өфөнөң хеҙмәт баҙарында көсөргәнешлек коэффициенты бер аҙ кәмеп, әле 0,4-кә тиң. Рәсми эшһеҙлек кимәле лә төшкән һәм 1,46 процентты тәшкил итә, тип хәбәр иттеләр «Башинформ» агентлығына Өфөнөң Халыҡты эш менән тәьмин итеү хеҙмәтенән.
Бөгөн мәшғүллек хеҙмәтендә йәмғеһе 8700-ләп кеше иҫәптә тора.


text:
Стәрлетамаҡ менән Златоуст үҙ-ара хеҙмәттәшлек итергә ниәтләй
Стәрлетамаҡ һәм Златоуст вәкилдәре сауҙа-иҡтисади, социаль һәм мәҙәниәт өлкәләрендә хеҙмәттәшлек итеү тураһында килешеү төҙөргә ниәтләй. Бындай ҡарар Златоуст делегацияһының Стәрлетамаҡ ҡалаһына визиты сиктәрендә ҡабул ителде. Эшлекле визит Башҡортостандың Силәбе өлкәһендәге рәсми вәкиле Амур Хәбибуллиндың ярҙамы менән ойошторолдо.
Делегация составына Златоуст ҡала округы башлығы Вячеслав Жилин, уның урынбаҫарҙары Роман Болотов һәм Дамир Ғәлиәкбәров инде, тип хәбәр иттеләр Башҡортостан Республикаһының Силәбе өлкәһендәге Даими вәкиллегенән.
Делегация ағзалары Стәрлетамаҡ хакимиәте башлығы Алексей Изотов менән осрашты. Визит сиктәрендә ҡунаҡтар ҡаланың етештереү предприятиеларында — «Башҡортостан сода компанияһы», «Төҙөлөш материалдары», «Электр селтәрҙәре» акционерҙар йәмғиәттәрендә, сүп-сарҙы сорттарға айырыу комплексында, шулай уҡ «Стәрлетамаҡ-Арена» физкультура-һауыҡтырыу комплексында, Гагарин исемендәге ял паркында булды.
Осрашыу һуңында артабанғы хеҙмәттәшлек тураһында һөйләшеп килешелде. Килешеү проектын Златоуст делегацияһы ағзалары әҙерләгән дә инде, әлеге ваҡытта Стәрлетамаҡ вәкилдәре үҙ тәҡдимдәрен әҙерләй.
Златоуст башлығы Вячеслав Жилин Стәрлетамаҡ хакимиәте башлығы Алексей Изотовҡа йылы ҡабул иткәндәре өсөн рәхмәт әйтте һәм Башҡортостандағы коллегаларын сентябрҙә Златоуст ҡалаһына яуап визиты менән килергә саҡырҙы.


text:
Википедия:Баһалау
Һайланған мәҡәләләргә кандидаттар[вики-тексты үҙгәртергә]
Был бит һайланған мәҡәлә статусына тауыш биреү бите.
Яҡшы мәҡәләләргә кандидаттар[вики-тексты үҙгәртергә]
Был бит яҡшы мәҡәлә статусына тауыш биреү бите.
Сифатлы мәҡәләләргә кандидаттар[вики-тексты үҙгәртергә]
Был бит сифатлы мәҡәлә статусына тауыш биреү бите.
Рецензияланасаҡ мәҡәләләр[вики-тексты үҙгәртергә]
Бер кеше йәки төркөм үҙҙәре яҙған мәҡәләне һайланған мәҡәләгә кандидат итеп ҡуйыр алдынан мәҡәләне рецензиялауға ҡуя. Бының маҡсаты, мәҡәләне башҡа ҡатнашыусылар тарафынан баһалатыу.
Һайланған исемлектәр һәм порталдарға кандидаттар[вики-тексты үҙгәртергә]
Был бит һайланған исемлектәр һәм порталдар статусына тауыш биреү бите.


text:
Хәйҙәр Вәлиев — Бөтә Рәсәй кәңәшмәһендә30-10-2013, 01:15 // Сәйәсәт // Баҫып сығарырға
Ҙур сараның тәүге көнөндә Мәскәү ҡала һайлау комиссияһы етәксеһе Валентина Горбунова, шулай уҡ Башҡортостан Үҙәк һайлау комиссияһы рәйесе Хәйҙәр Вәлиев сығыш яһаны. Форумда электрон тауыш биреү комплексына ингән яңы ҡоролма өлгөһө күрһәтелде. Электрон бюллетендәге мәғлүмәттең төрлө телдә бирелеүе мөмкин. Ҡоролма менән таныштырған Федераль мәғлүмәтләштереү үҙәге етәксеһе Михаил Попов билдәләүенсә, бындай комплекс нигеҙендә автоматлаштырылған эш урыны булдырырға мөмкин. Ул участка һайлау комиссияһының протоколын электрон төрҙә әҙерләү һәм уны элемтә каналы аша юғарыға тапшырыуҙы тәьмин итәсәк. Кәңәшмәнең икенсе көнөндә Рәсәй Үҙәк һайлау комиссияһы рәйесе урынбаҫары Леонид Ивлев, башҡалар сығыш яһаны.


text:
Талаптарҙы үтәү мотлаҡ
02 февраля 2018 йыл | Ауыл хужалығы, Хоҡуҡ
Операцияның төп маҡсаты булып авто һәм мототранспорт сараларын ҡулланғанда хәүефһеҙлек ҡағиҙәләрен теүәл үтәүҙе талап итеү, кешеләрҙең ғүмерен һәм һаулығын һаҡлауҙы тәьмин итеү тора.
Бындай техника менән идара итеү өсөн билдәле бер белем һәм оҫталыҡ талап ителә. Шуға күрә лә уларҙың "А 1” категориялы тракторсы-машинист таныҡлығы булыуы-булмауы, техниканың төҙөклөгө хаҡындағы документтары ҡарала. Шулай уҡ техниканың техник торошо – тормоз, рулгә идара итеү системалары, яҡтыртҡыс һәм тауыш сигналдары һәм башҡа деталдәре тикшерелә. Бер ҡайҙа ла теркәлмәгән һәм техник тикшереү уҙмаған техникаға айырыуса ҙур иғтибар бирелә. Иҫкә төшөрәбеҙ, теркәлмәгән һәм техник тикшереү уҙмаған техниканы файҙаланыу ҡәтғи тыйыла. Техник тикшереү уҙғарыу графигы ра-йон гәзиттәрендә донъя күрҙе һәм ауыл биләмәһе башлыҡтары был хаҡта иҫкәртелде. Шуға ла кемдәрҙең техникаһы теркәлмәгән һәм кемдәрҙең идара итеүгә таныҡлыҡтары юҡ, уларға айырыуса ҙур иғтибар итеүегеҙҙе һорайым.
Шуныһын да еткерге килә, ҡаргиҙәр һәм квадроцикл йәрәхәт һәм имгәнеү алыу хәүефе янаған транспорт төрөнә инә. 2018 йыл башынан ғына республикала ошондай техникаға идара иткәндә өс кешенең ғүмере өҙөлдө. Үлемгә илтеүсе төп сәбәп булып хәүефһеҙлек ҡағиҙәһен үтәмәү тора. Вафат булыусыларҙың транспорт саралары теркәлмәгән һәм үҙҙәренең техникаға идара итеү таныҡлыҡтары булмаған.
"Ҡаргиҙәр” операцияһы Юл хәрәкәте хәүефһеҙлеге дәүләт инспекцияһы, БР Экология һәм тәбиғәттән файҙаланыу министрлығы, БР Балыҡсылар һәм һунарсылар ассоциацияһының Ғафури районындағы бүлексәһе менән берлектә уҙғарыла.
Юлһыҙ ерҙән йөрөү өсөн тәғәйенләнгән техника хужаларына шуны еткерге килә: әгәр ҙә техникағыҙ теркәлмәгән булһа һәм техника менән идара итеүгә таныҡлығығыҙ булмаһа,
Гостехнадзор инспекция-һына мөрәжәғәт итегеҙ. Беҙҙең адрес: Красноусол ауылы, Калмыков урамы, 16/1. Ҡабул итеү шишәмбе һәм кесе йома көндәрендә 09.00 сәғәттән 13.00 сәғәткә тиклем.
Сергей ЛУКИН,
Гостехнадзорҙың Ғафури районы буйынса
секторы мөдире.
Бындай техника менән идара итеү өсөн билдәле бер белем һәм оҫталыҡ талап ителә. Шуға күрә лә уларҙың "А 1” категориялы тракторсы-машинист таныҡлығы булыуы-булмауы, техниканың төҙөклөгө хаҡындағы документтары ҡарала. Шулай уҡ техниканың техник торошо – тормоз, рулгә идара итеү системалары, яҡтыртҡыс һәм тауыш сигналдары һәм башҡа деталдәре тикшерелә. Бер ҡайҙа ла теркәлмәгән һәм техник тикшереү уҙмаған техникаға айырыуса ҙур иғтибар бирелә. Иҫкә төшөрәбеҙ, теркәлмәгән һәм техник тикшереү уҙмаған техниканы файҙаланыу ҡәтғи тыйыла. Техник тикшереү уҙғарыу графигы ра-йон гәзиттәрендә донъя күрҙе һәм ауыл биләмәһе башлыҡтары был хаҡта иҫкәртелде. Шуға ла кемдәрҙең техникаһы теркәлмәгән һәм кемдәрҙең идара итеүгә таныҡлыҡтары юҡ, уларға айырыуса ҙур иғтибар итеүегеҙҙе һорайым.
Шуныһын да еткерге килә, ҡаргиҙәр һәм квадроцикл йәрәхәт һәм имгәнеү алыу хәүефе янаған транспорт төрөнә инә. 2018 йыл башынан ғына республикала ошондай техникаға идара иткәндә өс кешенең ғүмере өҙөлдө. Үлемгә илтеүсе төп сәбәп булып хәүефһеҙлек ҡағиҙәһен үтәмәү тора. Вафат булыусыларҙың транспорт саралары теркәлмәгән һәм үҙҙәренең техникаға идара итеү таныҡлыҡтары булмаған.
"Ҡаргиҙәр” операцияһы Юл хәрәкәте хәүефһеҙлеге дәүләт инспекцияһы, БР Экология һәм тәбиғәттән файҙаланыу министрлығы, БР Балыҡсылар һәм һунарсылар ассоциацияһының Ғафури районындағы бүлексәһе менән берлектә уҙғарыла.
Юлһыҙ ерҙән йөрөү өсөн тәғәйенләнгән техника хужаларына шуны еткерге килә: әгәр ҙә техникағыҙ теркәлмәгән булһа һәм техника менән идара итеүгә таныҡлығығыҙ булмаһа,
Гостехнадзор инспекция-һына мөрәжәғәт итегеҙ. Беҙҙең адрес: Красноусол ауылы, Калмыков урамы, 16/1. Ҡабул итеү шишәмбе һәм кесе йома көндәрендә 09.00 сәғәттән 13.00 сәғәткә тиклем.
Сергей ЛУКИН,
Гостехнадзорҙың Ғафури районы буйынса
секторы мөдире.


text:
Баш ҡалала көҙгө йәрминкәләргә 280 меңдән ашыу кеше килгән – мэрия Фото: Андрей Старостин
Баш ҡалала көҙгө йәрминкәләргә 280 меңдән ашыу кеше килгән – мэрия
Баш ҡалала көҙгө йәрминкәләргә 280 меңдән ашыу кеше килгән – мэрия Фото: Андрей Старостин
ӨФӨ, 2016 йыл, 2 ноябрь. /«Башинформ» мәғлүмәт агентлығы, Галина Бахшиева/.
Миҙгел башланғандан алып Өфөлә ауыл хужалығы йәрминкәләренә 280 меңдән ашыу кеше килгән.
Баш ҡала хакимиәтенең матбуғат хеҙмәтендә хәбәр итеүҙәренсә, 20 августан 30 октябргә тиклем йәрминкәгә республиканың 47 районынан 299 тонна бал, 4477 тонна картуф һәм 2654 тонна йәшелсә килтерелгән.
Алдағы ял һәм байрам көндәрендә — 4, 5, 6 ноябрҙә — өфөләрҙе йәнә ауыл хужалығы йәрминкәләренә саҡыралар.
4 ноябрҙә Дим районында, Хәҡиҡәт урамы буйындағы автомобиль юлында (Таллин урамынан алып Ухтомский урамына тиклемге арала) көҙгө ниғмәттәр һатыу ойошторола.
5 ноябрҙә өфөләрҙе Октябрь районында — Спорт һарайы алдындағы майҙанда һәм Сипайлово биҫтәһендә — Рыльский урамындағы аллеяла көтәләр.
4, 5 һәм 6 ноябрҙә ауыл хужалығы продукцияһын С. Орджоникидзе исемендәге майҙанда һатып алырға мөмкин.


text:
Башҡортостанда «Йәшел планета» халыҡ-ара экология фестивале 2 июндә Өфөлә үтәсәк. Уның барышында эшлекле һәм күңел асыу программалары ҡаралған. Тирә-яҡты һаҡлау өлкәһендә яңы алымдар һәм ҡаҙаныштар күрһәтеләсәк. Башҡортостан тәбиғәтенә бәйле фотокүргәҙмә лә әҙерләнә, шулай уҡ экологик яҡтан таҙа аҙыҡ-түлекте ауыҙ итергә була. Республикала халыҡ-ара экология фестивален ойоштороу тәҡдиме менән «Йәшелдәр» партияһының төбәк бүлексәһе вәкилдәре сығыш яһаны. …
Continue reading ‘«Йәшел планета» баш ҡалала уҙасаҡ’ »
Һыҙылып ҡына таң ата. Бар донъя уяна. Ошо мәлдә ҡояш бөтә тирә-яҡты наҙлап уята башлай. Үләндәрҙә ысыҡ тамсылары ынйы кеүек ялтырай. Тирә-яҡҡа сәскә еҫтәре тарала. Рәхәтләнеп, иркен итеп тын алаһың. Ошондай матурлыҡты күреп, күңелдәр күтәрелә, йәшәү көсө арта. Тыуған ил тыуып үҫкән ерҙән башлана. Кешегә иң ғәзизе – әсә, иң ҡәҙерлеһе – тыуған тупраҡ, иң …
Continue reading ‘Таҙартыуың – бер яҡшы, бысратмауың – мең яҡшы!’ »
Кисә бер туҡтамай ямғыр яуҙы. Бөгөн һуғышсылар рухы аяҙ көн теләнеме, ҡояш күк йөҙөнән йомарт йылмайҙы. Әйтерһең, ил буйлап ятып ҡалған атай-олатайҙар йәне 9 Майҙа ауылдаштары менән осрашып, үҙҙәре рухына аят бағышлата. Тыныслыҡтың хаҡы үтә ҡиммәт булған. Ул утыҙ миллионлап һуғышсыларҙың ҡаны менән яуланған. Ата-бабаларыбыҙ фашистарҙы ҡыйратып, «Ура!» ҡысҡырғанда ла йылы булған, тиҙәр.
Минең ҡартатайым Исмәғизәм Йыһанур улы Дәүләтшин 1903 йылда Байназар ауылында донъяға килә. Бала сағынан уҡ тырыш, сәмсел, эшһөйәр ир-егет була. 1941 йылда һуғыштың тәүге көндәренән үк яуға китә. Ҡатыны Сәбилә өс бала менән тороп ҡала. Ул саҡта оло ҡыҙы Мәрйенбикәгә – 17, Зәйнәғәбдингә – 13, Ынйыбикәгә 10 йәш була. Һуғыш тәжрибәһе булмаған егеттәр тәүҙә Ғафури …
Continue reading ‘Олатайҙарым менән ғорурланам’ »
Һуғыш мәлендә үҫтең, олатай, Балалыҡтың тәмен белмәнең. Ун икең дә тулып етмәгәндә Татының һин һуғыш билмәнен.
Өс йыл бергә уҡыйбыҙ. Бер-беребеҙҙе яҡшы беләбеҙ инде хәҙер. Тырышып белем алырға ла, төрлө сараларҙа ҡатнашырға ла өлгөрәбеҙ. Биш отличнигыбыҙ бар: Азалиә Рәхмәтуллина, Алина Әхмәҙуллина, Лиана Ғиззәтуллина, Каил Закиров, Даниял Фәттәхов. Күптәр төрлө түңәрәктәрҙә, спорт секцияларында шөғөлләнә. Уңыштарыбыҙ ҙа етерлек. Мәҫәлән, Артём Латипов – футболсы. Йыш ҡына төрлө ҡалаларҙа үткән ярыштарҙа ҡатнаша, миҙалдары, Почёт грамоталары …
Continue reading ‘Күп уҡыһаң, хатаһыҙ яҙырһың’ »
Стәрлетамаҡтағы 1-се мәктәптә булған ғәҙәттән тыш хәл уйланырға мәжбүр итә. Коррекцион синыфта уҡыған 15 йәшлек үҫмер кабинетҡа бысаҡ һәм бензин һалынған һауыт тотоп килә, уҡытыусыға, бер ҡыҙға сәнсә, үҙен яралай, компьютерға ут төртә. Бер ҡыҙ ҡурҡышынан тәҙрәнән һикерә. Әйткәндәй, һуңғы арала ғына Рәсәйҙең 5 – 6 мәктәбендә ошоға оҡшаш ваҡиға булған. Кем ғәйепле бында? Тағы …
Continue reading ‘Стәрлетамаҡ мәктәбендәге тетрәндергес хәл’ »
Белмәү насар түгел, белергә теләмәү насар, тиҙәр бит. Шуға күрә лә һеҙгә бөгөн киң тарала башлаған бер аламалыҡ тураһында аңлатып үткем килә. Мин балалар һәм үҫмерҙәр менән тығыҙ эшләйем. Инде нисә йыл дәүерендә үҙебеҙҙең йәмғиәтебеҙҙең бәләкәс, әммә тулы хоҡуҡлы граждандарына ҡанун тарафынан нимә яҡшы, нимә насар икәнен төшөндөрөргә тырышам. Эйе, ҡануни йәмғиәттә йәшәгәс, һеҙҙең хоҡуҡтарығыҙҙан …
Continue reading ‘Үсекләгән өсөн дә яза бар’ »
Уҡыу йылы тамамланмаҫ элек уҡыусыларыбыҙ менән яҡындан аралашыу теләге менән Өфөләге 102-се башҡорт гимназияһына юлландыҡ. Был белем усағында «Йәншишмә»не алдырып уҡыған дуҫтарыбыҙ ҙа етерлек. Китапханасы Илзирә Ришат ҡыҙы Ғарифуллина быйыл да яҙылыусылар һаны байтаҡ ҡына булыуы хаҡында әйткәс, дәртләнеп барҙыҡ яндарына.
Балалар һәм үҫмерҙәр баҫмаһы менән яҡындан таныштармы? Кемеһе «Йәншишмә»не нығыраҡ белә икән? Был осрашыуҙа «Аҡыллы баш» уйын-викторинаһын да ойошторҙоҡ. Унда ҡатнашырға теләк белдереп, 10 уҡыусы сәхнә түренә сыҡты. Һәр береһенә айырым-айырым һорау әҙерләнек, дөрөҫ яуап биргәндәре бер аҙым алға атлай барҙы. Ә белмәгәндәр урынында ғына ҡалды. Һорауҙар төрлө ине: гәзиттең тарихы, бөгөнгөһө… Мәҫәлән, «Гәзиттә әүҙем …
Continue reading ‘Иң-иңдәре – Ильяс менән Айҙар’ »


text:
Ғилми-ғәмәли конференция үтә
Күптән түгел Өфөлә асылған "Автомир-2009" һәм "Махсус техника" күргәҙмәләре сиктәрендә Өфө дәүләт нефть-техник университетында "Күтәреү ҡоролмаларын файҙаланғанда сәнәғәт хәүефһеҙлеге" II Төбәк-ара ғилми-ғәмәли конференцияһы үтте.
Уның ойоштороусыһы — Башҡортостан эксперттар ассоциацияһы. Конференцияла күтәреү механизмдарын хәүефһеҙ файҙаланыу мәсьәләләре тикшерелде. Тәжрибәле эксперттар төҙөлөштә һәм производствола күтәреү механизмдарын файҙаланыу буйынса хәлгә анализ менән сығыш яһаны. Пленар өлөштән һуң ҡатнашыусылар күргәҙмәне ҡараны.
Бөгөн күргәҙмә саралары сиктәрендә йөк күтәреү крандарын хәүефһеҙ файҙаланыу мәсьәләләре тикшерелә. Ул ҡулланыусы менән әҙерләүсе диалогы формаһында үтә.


text:
14 июль
14 июль — григориан стиле буйынса йылдың 195-се (кәбисә йылында 196) көнө. Йыл аҙағына тиклем 170 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
- Ираҡ — Революция көнө.
- Франция — Бастилияны алыу көнө.
- Швеция — Кронпринцесса Викторияның тыуған көнө.
- Көньяҡ Осетия — Тыныслыҡ урынлаштырыусы көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Мәмәтов Әнүәр Фәризун улы (14.07.1937—15.07.2012) — ғалим-орнитолог, биология фәндәре докторы (2007), Рәсәй Федерацияһының почётлы юғари һөнәри белем биреү хеҙмәткәре (2009), Башҡортостан Республикаһының мәғариф отличнигы (2006). Өфө ҡалаһында тыуған.
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Латыпов Ҡотдос Ҡәниф улы (14.07.1923—23.12.2016), хәрби осоусы, авиация полковнигы (1967), Бөйөк Ватан һуғышында ҡатнашыусы. Советтар Союзы Геройы (1946).


text:
Планировки
- 97 серия
- 121 серия
- Нютон
- Залесье
- Александвовский
- 1 Александровский2 Александровский3 Александровский4 Александровский5 Александровский6 Александровский7 Александровский8 Александровский9 Александровский10 Александровский11 Александровский12 Александровский13 Александровский14 Александровский15 Александровский16 Александровский17 Александровский18 Александровский19 Александровский20 Александровский21 Александровский22 Александровский23 Александровский24 Александровский25 Александровский26 Александровский27 Александровский28 Александровский29 Александровский30 Александровский31 Александровский32 Александровский33 Александровский34 Александровский
- Европа 1
- Европа 2
- Европа угловая


text:
Өфө властары профсоюздар менән берлектәге эш перспективаларын тикшерҙе
БР Профсоюздар федерацияһы етәкселегенең Өфө хакимиәте башлығы Павел Качкаев менән осрашыуы ваҡытында социаль партнерлыҡ һәм алдағы Беренсе Май байрамдарына әҙерлек өлкәһендә берлектәге эш тикшерелде.
БР Профсоюздар федерацияһы матбуғат хеҙмәтенән хәбәр итеүҙәренсә, Павел Качкаев йыйылыусыларға ҡаланың 2009 йылдағы һәм 2010 йыл башындағы иҡтисади ҡаҙаныштары, шулай уҡ Өфөлә социаль партнерлыҡты тормошҡа ашырыу тураһында һөйләне. Уның әйтеүенсә, бөгөн ҡала предприятиеларында 1270 коллектив договор ғәмәлдә. БР Профсоюздар федерацияһы рәйесе Әмирхан Сәмерханов хеҙмәт бәхәстәре буйынса комиссияларҙың эш йомғаҡтарын уҡып ишеттерҙе.
Осрашыу барышында Беренсе Май байрамдарына әҙерлек һәм территориаль өс яҡлы комиссияларҙың эше тикшерелде. Өфө райондарында комиссияларҙың ҡала комиссияһына ҡарағанда эште һүлпәнерәк алып барыуы билдәләнде. Район комиссиялары профсоюз яғы менән консультациялар тураһында хакимиәт йөкләмәләрен күп ваҡыт үтәмәй, район башлыҡтары Өфө предприятиеларының профсоюз конференцияларында һирәк ҡатнаша.


text:
Полтава
Полтава (укр. Полтава) — Украиналағы ҡала. Полтава өлкәһенең үҙәге.
Илдең төньяҡ-көнсығыш өлөшөндә Преднистровье уйһыулығында, Ворскла йылғаһы буйында урынлашҡан. Тарихи сығанаҡтарҙа беренсе мәртәбә XII быуатта телгә алынһа ла, археологик ҡаҙылмалар ҡала урынында VIII быуатта уҡ кеше торағы булыуын күрһәтә.
1802 йылдың 27 февраленән 1925 йылдың 3 июненә тиклем Полтава губернаһының административ үҙәге[1].
Полтава — мөһим мәҙәни һәм эре транспорт үҙәге. Ҡала майҙаны — 112,52 кв. километр, ҡала 3 административ районға бүленгән (Октябрь, Киев и Ленин райондары). 2015 йылдың 1 мартына ҡалала 294 695 кеше йәшәгән[2]. 1974 йылда Полтава Хеҙмәт Ҡыҙыл Байраҡ ордены менән бүләкләнә.
Географик характеристика[үҙгәртергә | вики-тексты үҙгәртергә]
Урынлашыуы[үҙгәртергә | вики-тексты үҙгәртергә]
Полтава Европаның көнсығыш өлөшөндә, Киевтан 301 км көнсығышта урынлашҡан.
Географик координаталары: төньяҡ киңлектең 49º 35’, көнсығыш оҙонлоҡтоң 34º 33’, диңгеҙ кимәленән бейеклеге 140 м.
Ҡала Ворскла йылғаҙының ине ярында урынлашған. Ҡала биләмәһендә бер нисә күл яһалма быуалар бар. Кала рельефы башлыса тигеҙ, йылғанан 1,5 км арала түбәнлек башлана.
Ҡаланың географик урыны бик уңайлы һәм ҡала үҫешенә тарихи яҡтан ҙур йоғонто яһай.
Полтава Киев, Харьков һәм Днепропетровск ҡалалары транспорт бәйләнешендә урынлашҡан.
Күренекле кешеләр[үҙгәртергә | вики-тексты үҙгәртергә]
- Иван Фёдорович Паскевич, рус генерал-фельдмаршал. 1830 йылда Польша ихтилалы баҫтырыусы, 1806—1812, 1828—1829 йылдағы Рус-төрөк һуғышы ҡатнашыусы
Һылтанмалар[үҙгәртергә | вики-тексты үҙгәртергә]
- Сайт города Полтава (укр.)
Иҫкәрмәләр[үҙгәртергә | вики-тексты үҙгәртергә]
- ↑ Воейков А. И., Кудрявцев, Н. В., Селиванов А. Ф. Полтавская губерния // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (рус.)
- ↑ Чисельність населення на 1 березня 2015 року (население на 01.03.2015) (укр). Управление статистики в Полтавской области.


text:
«Башинформ» вәкиле Азия һәм Тымыҡ океан мәғлүмәт агентлыҡтары ассамблеяһына саҡырылған
25 ноябрҙән 27-һенә тиклем Истанбулда Азия һәм Тымыҡ океан илдәренең Мәғлүмәт агентлыҡтары ойошмаһы Генераль Ассамблеяһы (OANA) конференцияһы үтәсәк. Ул Төркиәнең «Анадолу» мәғлүмәт агентлығының 90 йыллығына арналасаҡ. OANA конференцияһы сиктәрендә Төрки телле мәғлүмәт агентлыҡтары союзының (ТКА) ултырышы үткәреләсәк. Унда был союзға ингән мәғлүмәт агентлыҡтары — «Анталия агентлығы» — "Анадолу Аджансы" (Төркиә), "АзерТАдж" (Азербайжан), «Кабар» (Ҡырғыҙстан), ТАК (Төньяҡ Кипр), "Башинформ" (Башҡортостан), «Татар-информ» (Татарстан), «Крымские Новости» агентлығы етәкселәре ҡатнаша. «Башинформ» агентлығынан ултырыш эшендә баш мөхәррир урынбаҫары Алик Шакиров ҡатнаша.
Төркиәнең төп һәм иң ҙур мәғлүмәт агентлығы булып торған, бөтә донъяла киң билдәле һәм популяр «Анадолу» агентлығына быйыл 90 йыл тулды.
"Анадолу Аджансы" мәғлүмәт агентлығы 1920 йылда Төркиә Республикаһына нигеҙ һалыусы Мостафа Кемаль Ататөрк инициативаһы менән ойошторола. «Анадолу» агентлығының генераль директоры Хилми Бенги хәбәр итеүенсә, хәҙерге ваҡытта уның бөтә Төркиә буйынса 14 төбәк бүлеге һәм 30 бюроһы бар. Илдән ситтә агентлыҡтың 20 сит ил корреспондент пункты булдырылған.


text:
Рөстәм Хәмитов Баҡыла II төрки телле илдәр медиа-форумы ҡатнашыусыларын сәләмләне
28 октябрҙә Әзербайжандың баш ҡалаһы Баҡыла «Глобалләшә барған донъяла төрки телле медиа факторы: айырмалар һәм уртаҡ мәнфәғәттәр» II төрки телле илдәр медиа-форумы үҙ эшен башланы. Унда донъяның төрки телле илдәренән һәм төбәктәренән 300-гә яҡын делегат һәм ҡунаҡ ҡатнаша. Рәсәй Федерацияһы исеменән Башҡортостан, Татарстан, Саха-Якутия, Хакасия, Тыва, Ҡабарҙы-Балҡар, Ҡарасәй-Черкесия сығыш яһай.
Башҡортостан исеменән медиа-форумда республиканың РФ Президенты янындағы Тулы хоҡуҡлы вәкиле урынбаҫары Шамил Тикеев һәм «Башинформ» мәғлүмәт агентлығының баш мөхәррир урынбаҫары Алик Шакиров сығыш яһай. А.Шакиров форумда ҡатнашыусыларға Башҡортостан Президенты Рөстәм Хәмитовтың сәләмләү хатын уҡып ишеттерҙе.
– Бөгөнгө медиа-киңлек – ул йәмғиәттә булған идеялар, рухи-мәҙәни ҡиммәттәр, ҡаҙаныштар һәм проблемалар сағылышы. Сит ил тормошо хаҡында беҙ киң мәғлүмәт сараларынан беләбеҙ. Һеҙ ҙә беҙҙең хаҡта гәзит, телевидение, радио аша беләһегеҙ. Һеҙҙең бөгөнгө ролегеҙ мәҙәниәттәр диалогын ойоштороу кимәленә сығып ҡала. Һеҙ дәүләттәрҙе һәм халыҡтарҙы берләштерәһегеҙ, тығыҙ бәйләнештәр булдырыу өсөн мөмкинлектәр тыуҙыраһығыҙ. Кешеләр бер-береһенең тормошо хаҡында белһен өсөн, бөгөнгө ауыр ваҡытта уртаҡ рухи «таяныстар» тапһын өсөн барыһын да эшләйһегеҙ, — тиелә Башҡортостан Президентының сәләмләү хатында.
Республика башлығы «төрки телле киң мәғлүмәт сараларының был осрашыуы үткәрелһен өсөн» күп көс һалған ойоштороусыларға рәхмәтен белдерҙе.
Рөстәм Хәмитов форумда ҡатнашыусыларға әүҙем һәм һөҙөмтәле эш, перспективалы һәм ҡыҙыҡлы проекттар, яңы идеялар, сәләмәтлек, именлек һәм уңыштар теләне.


text:
Ҡаҙағстанда Башҡортостандың презентацияһы үтәсәк
8-9 октябрҙә Ҡаҙағстандың баш ҡалаһы Астанала Башҡортостандың презентацияһы үтә. Республика башлығы Рөстәм Хәмитов сараларға әҙерлек тураһындағы бойороҡҡа ҡул ҡуйҙы, документ Башҡортостан Республикаһының хоҡуҡи мәғлүмәт интернет-порталында урынлаштырылды.
Рәсми визит сиктәрендә Башҡортостандың презентацияһын үткәреү, күргәҙмә әҙерләү планлаштырыла, урындағы театрҙа М.Ғафури исемендәге Башҡорт дәүләт академия драма театры артистары Сыңғыҙ Айтматовтың пьесаһы буйынса «Аҡ пароход» спектаклен күрһәтәсәк.


text:
Ҡарабаш килейек
Ҡарабаш килейек (рус. черноголовая славка, лат. Sylvia atricapilla)— турғай һымактар отрядендәге ҡошсоҡ.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Турғай ҙурлыҡ. Ағас ботаҡтарында һәм ҡыуаҡтарҙа һикергеләп йөрөүсе теремек ҡош. Дөйөм төҫө һорғолт көрән. Ата ҡоштоң түбәһе ҡара, инәһенең түбәһе ерәнһыу көрән. Башҡа килейектәрҙән башындағы ҡара табы ме¬нән айырыла.
Тауышы[үҙгәртергә | вики-тексты үҙгәртергә]
Тауышы киҫкен генә: «тек-тек». һайрауы яңғырауыҡлы һәм матур һыҙғырыуҙан, сырҡылдауҙан тора.
Йәшәү рәүеше[үҙгәртергә | вики-тексты үҙгәртергә]
Япраҡлы һәм аралаш урмандарҙа, ауыл, ҡалалағы ағастарҙа йәшәй. Бөжәктәр менән туҡлана. Күсмә ҡош. Киң генә таралған. Ҡыуаҡта, ҡайһы ваҡыт ағаста оялай. Ҡара-көрән таплы 4—5 бөртөк һорғолт аҡ йомортҡаһы була. Зарарлы бөжәктәрҙе ҡырып, файҙа килтерә.
Әҙәбиәт[үҙгәртергә | вики-тексты үҙгәртергә]
- Э.Ф. Ишбирҙин. Башҡортостан ҡоштары китабы. Өфө,1986 йыл. ИБ №3478 28.693.35 И 90
- Остапенко В. А. Птицы в вашем доме: Справочное пособие. — М.: Арнадия, 1996. - ISBN 5-88666-011-9


text:
Ҡоҙғон (
Ҡарғанан байтаҡҡа ҙур. Яңғыҙ ҙа, парлашып та йөрөйҙәр. Ҙур күкһел ҡара төҫтәге ҡош. Эйәгендә ҡаты ҡылдарҙан «һаҡал» бар. Осҡанда оҙон ҡойроғо, киң ҡанаттары күҙгә ташлана. Ҡара ҡарғанан байтаҡ ҙур булыуы һәм «һаҡал»дары менән айырыла.
Тауышы көслө: «ҡроҡ-ҡроҡ» йәки тоноҡ «ҡро-ҡро».
Бейек ағаслы ҡуйы урмандарҙа, ағаслы ҡая таштарҙа йәшәй. Үләкһә, ваҡ йәнлектәр һәм ҡоштар менән туҡлана. Ултыраҡ ҡош. Киң генә таралған. Ояһы ағас башында йәки ҡая таш һикәлтәләрендә була. Көрән таптар менән сыбарланған 5 — 6 бөртөк күкһел йәшел төҫтәге йомортҡа һала. Тәбиғәт санитары булараҡ файҙалы.
Ҡоҙғондар ситлектә 70 йыл тирәһе йәшәй, иректә таға ла оҙағыраҡ.


text:
Газета "Йәшлек" » Новости » Сәйәсәт » Страница 6
Мәҙәниәт сәйәсәте бойомға ашырыласаҡ
Новости / Сәйәсәт // 26-12-2014, 15:18
Мәскәүҙә Дәүләт Советының һәм Рәсәй Президенты ҡарамағындағы мәҙәниәт һәм сәнғәт буйынса совет ултырыштары үткәйне. Унда Башҡортостан Президенты Рөстәм Хәмитов та ҡатнашты. Берлектәге сара дәүләт мәҙәниәт сәйәсәтен ғәмәлгә ашырыу мәсьәләләренә арналды.
Рәсәй Президенты Владимир Путин белдереүенсә, Мәҙәниәт йылында байтаҡ әһәмиәтле сара уҙғарылған, бигерәк тә ил төбәктәрендә мәҙәниәткә ҙур иғтибар бирелгән.
Ошо көндәрҙә Президент Указы менән Дәүләт мәҙәниәт сәйәсәте нигеҙҙәре раҫланған. Документта мәҙәниәткә, тарихи мираҫҡа ҡағылышлы мөнәсәбәттәр күрһәтелгән.
Владимир Путин үҙ сығышында ижадҡа, Рәсәй халыҡтарының мәҙәни ҡомартҡыларын һаҡлауға, рус һәм туған телдәрҙе үҫтереүгә, әҙәбиәткә айырыуса баҫым яһап һөйләне....
Рәсәй Президенты Владимир Путин белдереүенсә, Мәҙәниәт йылында байтаҡ әһәмиәтле сара уҙғарылған, бигерәк тә ил төбәктәрендә мәҙәниәткә ҙур иғтибар бирелгән.
Ошо көндәрҙә Президент Указы менән Дәүләт мәҙәниәт сәйәсәте нигеҙҙәре раҫланған. Документта мәҙәниәткә, тарихи мираҫҡа ҡағылышлы мөнәсәбәттәр күрһәтелгән.
Владимир Путин үҙ сығышында ижадҡа, Рәсәй халыҡтарының мәҙәни ҡомартҡыларын һаҡлауға, рус һәм туған телдәрҙе үҫтереүгә, әҙәбиәткә айырыуса баҫым яһап һөйләне....
ИКМӘК ӨСӨН, ҺӨТ ҺӘМ ИТ ӨСӨН РӘХМӘТ ҺЕҘГӘ!
Новости / Сәйәсәт // 21-11-2014, 09:26
Үткән аҙнала, 14 ноябрҙә, Ауыл хужалығы һәм эшкәртеү сәнәғәте хеҙмәткәрҙәре көнө үтте. Баҫыу батырҙары өсөн тағы ла бер йыл тамамланған кеүек булды, тип әйтергә кәрәк. Һөнәри байрамдың көҙгө уңышты йыйып алғандан һуң ойошторолоуы айырыуса ҡыуаныслы. Ни тиһәң дә, беҙҙең ауыл хужалығының яҡшы һөҙөмтәләре менән ҡыуандырырлыҡ көсө бар.
Яҡшы баһа тураһында юҡҡа ғына әйтелмәне, Башҡортостан илебеҙҙә бик күп күрһәткес буйынса алдынғы урындарҙы биләй. Һүҙҙе табыныбыҙ батшаһы – икмәктән башлайыҡ – быйыл 2,7 миллион тонна иген бураға һалынған. Рәсәй кимәлендә үткәрелгән “Алтын көҙ” агросәнәғәт күргәҙмәһендә гран-при алыу ҙа республиканың ошо тармаҡтағы кимәлен асыҡ күрһәтә. 1,3 миллион тонна шәкәр сөгөлдөрө, 1,2 миллион тонна картуф, 200 мең тонна самаһы көнбағыш орлоғо йыйып алыу – быйылғы тәбиғәт шарттарында етди һөҙөмтә....
Яҡшы баһа тураһында юҡҡа ғына әйтелмәне, Башҡортостан илебеҙҙә бик күп күрһәткес буйынса алдынғы урындарҙы биләй. Һүҙҙе табыныбыҙ батшаһы – икмәктән башлайыҡ – быйыл 2,7 миллион тонна иген бураға һалынған. Рәсәй кимәлендә үткәрелгән “Алтын көҙ” агросәнәғәт күргәҙмәһендә гран-при алыу ҙа республиканың ошо тармаҡтағы кимәлен асыҡ күрһәтә. 1,3 миллион тонна шәкәр сөгөлдөрө, 1,2 миллион тонна картуф, 200 мең тонна самаһы көнбағыш орлоғо йыйып алыу – быйылғы тәбиғәт шарттарында етди һөҙөмтә....
Европала бер стенаны ауҙарҙылар ҙа ул…
Новости / Сәйәсәт // 14-11-2014, 05:08
Шәхсән үҙем теләһә ниндәй “үтә күреүселәр”гә, күрәҙәселәргә ышанмайым. Шулай ҙа бер Европаның һуңғы йылдарҙа күргән-кисергәндәре хаҡында фекер йомғағымды һүтеп-һүреп ултырғанда шул иҫкә төштөсө: Болгария күрәҙәсеһе һуҡыр Ванга Европаның бик фажиғәле хәлдә ҡаласағын фаразлаған. “…2016 йылда Европа кешеһеҙ…” – тигән кеүегерәк һүҙҙәр әйткән ул. Әлеге ваҡытҡа ике йыл ғына ҡалды түгелме? Аллам һаҡлаһын, кеше алда ни күререн белә алмай, нимә генә булмаҫ. Бөгөн Көнбайышты әрләһәк тә, хәйер, уны совет кешеһе һәр саҡ әрләгән, Европаның сәйәси интригаларҙан алыҫ торған ябай халҡының ғәйебе юҡ....
“Тимер шаршау” ҡоролормо?
Новости / Сәйәсәт // 7-11-2014, 07:48
Рәсәй менән Көнбайыш араһында сиктәр ябылыуын фаразлайҙар
Сәйәсәт менән иҡтисад бер-береһенә бәйләнмәһә, халыҡтың, ниндәй генә сәйәси хәл-ваҡиғалар булмаһын (илгә баҫҡынсы инмәһә, әлбиттә), иҫе китеп бармаҫ кеүек. Яуабы ябай – илдә осон-осҡа ялғап йәшәүселәр күпселекте тәшкил итә, уларға “кеҫә хәле” мөһимерәк. Нисек кенә борсолоулы яңғырамаһын, иртә менән уянып: “Ҡайҙан аҡса табырға?” – тигән һорауҙы биреүселәр етерлек әле. Яңы Рәсәй, тип яңғырауыҡлы һүҙҙәрҙе күп һөйләһәк тә, бәғзе ватандаштарыбыҙға заманса шарттарға барып етергә бик алыҫ. Бында эш уларҙың егәрле-ялҡаулығында ла, атайҙарынан ҙур мал ҡалыу-ҡалмауҙа ла, сослоҡ-зирәклегендә йә һүлпәнлек-бошмаҫлығында ла түгел. Үҫешкән илдәрҙән сама менән 50 – 100 йылға артта ҡалған еребеҙҙә башҡаса булыуы ла мөмкин түгел....
Сәйәсәт менән иҡтисад бер-береһенә бәйләнмәһә, халыҡтың, ниндәй генә сәйәси хәл-ваҡиғалар булмаһын (илгә баҫҡынсы инмәһә, әлбиттә), иҫе китеп бармаҫ кеүек. Яуабы ябай – илдә осон-осҡа ялғап йәшәүселәр күпселекте тәшкил итә, уларға “кеҫә хәле” мөһимерәк. Нисек кенә борсолоулы яңғырамаһын, иртә менән уянып: “Ҡайҙан аҡса табырға?” – тигән һорауҙы биреүселәр етерлек әле. Яңы Рәсәй, тип яңғырауыҡлы һүҙҙәрҙе күп һөйләһәк тә, бәғзе ватандаштарыбыҙға заманса шарттарға барып етергә бик алыҫ. Бында эш уларҙың егәрле-ялҡаулығында ла, атайҙарынан ҙур мал ҡалыу-ҡалмауҙа ла, сослоҡ-зирәклегендә йә һүлпәнлек-бошмаҫлығында ла түгел. Үҫешкән илдәрҙән сама менән 50 – 100 йылға артта ҡалған еребеҙҙә башҡаса булыуы ла мөмкин түгел....
Башҡортостан флагының сувенир төрөн Ҡытай ҙа сығара
Новости / Сәйәсәт // 7-11-2014, 07:42
Ҡытай Халыҡ Республикаһы донъяла ҙурлығы яғынан Рәсәй менән Канаданан ғына ҡалыша. Азияла ул иң ҙуры. Ә инде халыҡ һаны йәһәтенән уға етеүсе юҡ. Үҙенең 1 миллиард 370 миллион кешеһен Ҡытай ҡабат арттырмаҫҡа ла тырышып ҡарай, хөкүмәт “бер ғаиләгә – бер бала” тигән программа ҡабул иткән. Тик был илде тиҙ ҡартайыусылар рәтенә индергән. Эйе, балалар берәмләп тыуа, ә өлкәндәр күп. Айырыуса илдең көнсығышында бик тығыҙ ултырғандар. Был дәүләттә 56 милләт көн итә, 206 телдә һөйләшәләр, 90 проценты – ҡытайҙар....
Рәсәй кәрәк. Ярҙам итергә лә, ярҙан этергә лә
Новости / Сәйәсәт // 19-09-2014, 13:27
Был аҙнала РФ Дәүләт Думаһының көҙгө сессияһы асылды. Депутаттар алдында сығыш яһап, парламент Рәйесе Сергей Нарышкин әлеге миҙгел сессияһы халыҡ-ара хәл-тороштоң етди көсөргәнештә булыуы осоронда башланыуын билдәләп үтте. Һүҙ әлеге лә баяғы Украина проблемаһы хаҡында. Донбаста ҡан ҡойош туҡтатылып торһа ла (уның бөтөнләйгә туҡталыуына ышаныс юҡ әле), сәйәси хәл ҡатмарлы. Ғөмүмән, был һуғыш тураһында бер фекерлеләр юҡ. Европала ла, Рәсәйҙә лә, Америкала ла, ҡыҫҡаһы, ошо ваҡиғаларҙы ишетеп белгәндәр һәр береһе төрлөсә уйлай. Уйлай ҙа, ғәйеплене эҙләй. Рәсәй яғына ла яман ҡараштар ташлана....
Ҡотлоғужин Юнир Ғәлимйән улы – Башҡортостан Президентлығына кандидат
Новости / Сәйәсәт // 5-09-2014, 15:37
Ҡотлоғужин Юнир Ғәлимйән улы 1958 йылдың 25 апрелендә Күгәрсен районының Аралбай ауылында тыуған. Йомағужа урта мәктәбен тамамлағас, колхоз йүнәлтмәһе буйынса Башҡорт дәүләт ауыл хужалығы институтының ветеринария факультетына уҡырға инә. Артабан "Октябрь" колхозының баш ветеринар врачы итеп тәғәйенләнә. Унан һуң КПСС-тың Күгәрсен райкомындағы ауыл хужалығы бүлегендә инструктор һәм райондың иң ҙур хужалығы – "Октябрьский" совхозында партком секретары була. Халыҡ депутаттарының Күгәрсен район советы депутаты итеп һайлана.
1990 йылда Свердловск юғары партия мәктәбенең ике йыллыҡ көндөҙгө бүлеген тамамлай һәм КПСС-тың Күгәрсен райкомына секретарь, унан беренсе секретарь итеп һайлана....
1990 йылда Свердловск юғары партия мәктәбенең ике йыллыҡ көндөҙгө бүлеген тамамлай һәм КПСС-тың Күгәрсен райкомына секретарь, унан беренсе секретарь итеп һайлана....
Юғалтыуҙар аша үткән юл
Новости / Сәйәсәт // 1-08-2014, 11:33
АҠШ-тан айырмалы рәүештә, Европа берлеге Рәсәйгә ҡарата ҡаты сара күреүҙән бер нисә ай тыйылып торҙо. Улар, дөрөҫөн әйткәндә, үҙ бизнесын һаҡлап ҡалырға, санкция иғлан иткәндә лә мөмкин тиклем юғалтыуһыҙ ҡалырға теләне. Әммә «өлкән ағай» баҫым яһай бит, нишләһен инде? Һөҙөмтәлә өс Рәсәй банкы Европанан 90 көн буйына бер тин дә алып тора алмаясаҡ, беҙгә нефть табыуҙа кәрәкле алдынғы технологиялар индереү ҙә сикләнә. Әлбиттә, санкциялар ярты Европаны туйҙырған газ тармағына ҡағылмай. Билдәле бер сит илгә инеү тыйылған шәхестәр исемлеге әлегә 87 кешенән тора.
Европа союзында Рәсәйҙең даими вәкиле Владимир Чижов «Би-Би-Си»ға интервьюһында белдереүенсә, әлеге «евросанкциялар», ғөмүмән, теләһә кем иғлан иткән санкциялар ҙа, Рәсәй иҡтисадына ҙур юғалтыу килтерә алмаясаҡ. Беҙҙең иҡтисад күпте күрҙе, байтаҡ һынау аша үтте, быларҙы ла үткәрер. Евросоюз санкциялары бер йылға иҫәпләнгән, шулай ҙа дипломаттар өс айҙан «үҙ эштәре»нең һөҙөмтәһен тикшерәсәк....
Европа союзында Рәсәйҙең даими вәкиле Владимир Чижов «Би-Би-Си»ға интервьюһында белдереүенсә, әлеге «евросанкциялар», ғөмүмән, теләһә кем иғлан иткән санкциялар ҙа, Рәсәй иҡтисадына ҙур юғалтыу килтерә алмаясаҡ. Беҙҙең иҡтисад күпте күрҙе, байтаҡ һынау аша үтте, быларҙы ла үткәрер. Евросоюз санкциялары бер йылға иҫәпләнгән, шулай ҙа дипломаттар өс айҙан «үҙ эштәре»нең һөҙөмтәһен тикшерәсәк....
Йәштәр Көньяҡ Урал төбәген үҫтереү буйынса фекер алышасаҡ
Новости / Сәйәсәт // 4-07-2014, 15:23
4 июлдә Сибайҙа икенсе тапҡыр “Урал аръяғы – 2014” төбәк-ара инвестиция форумы үтәсәк. “Стратегия “25 – 50”: Төбәк-ара хеҙмәттәшлек – берҙәм уңыштың яңы мөмкинлектәре” исемле сарала төбәккә оҙайлы инвестициялар йәлеп итеү юлдары, төбәк-ара кооперация, юғары технологиялы эш урындары менән инфраструктур проекттар булдырыу тураһында фекер алышыу көтөлә.
Форумда Өфө, Сибай ҡалаларынан, Көньяҡ Урал райондарынан 200 делегаттың ҡатнашыуы көтөлә. Программала пленар ултырыш, күргәҙмә, тематик “түңәрәк өҫтәл”дәр үткәреү ҡаралған. Сик яны кооперацияһы үҫеше, “йәшел” иҡтисад технологияһына күсеү, интеграция процестары тәрәнәйеү шарттарында Рәсәй субъекттарының территориаль үҫеше стратегиялары, йәштәрҙең эшҡыуарлыҡ башланғыстары тикшереләсәк....
Форумда Өфө, Сибай ҡалаларынан, Көньяҡ Урал райондарынан 200 делегаттың ҡатнашыуы көтөлә. Программала пленар ултырыш, күргәҙмә, тематик “түңәрәк өҫтәл”дәр үткәреү ҡаралған. Сик яны кооперацияһы үҫеше, “йәшел” иҡтисад технологияһына күсеү, интеграция процестары тәрәнәйеү шарттарында Рәсәй субъекттарының территориаль үҫеше стратегиялары, йәштәрҙең эшҡыуарлыҡ башланғыстары тикшереләсәк....
Баулы ҡурсаҡтар сәхнәне ташларға йыйынмай
Новости / Сәйәсәт // 4-07-2014, 13:15
Әле Украинала бығаса ҡорбан булған Рәсәй журналистарының ҡәбер тупрағы баҫылырға ла өлгөрмәне, тағы берәүһе һәләк булды. Беренсе канал операторы Анатолий Клянды Донецк өлкәһендә атып үлтерҙеләр. Беҙҙең журналистар Донецк Халыҡ Республикаһының матбуғат хеҙмәте менән һалдат улдарын алып ҡайтырға китеп барған әсәләр ултырған автобуста булған. Киев ғәскәрҙәре транспортҡа ата башлай һәм автомат уты 68 йәшлек Анатолий Клянды яралай. Уны, үкенескә күрә, медпунктҡа алып барһалар ҙа, ҡотҡара алмайҙар.
Был яҡтарҙа һаман да бер кем дә, бер нәмә лә контролләнмәй. Теләһәләр, аталар, теләһәләр, урлайҙар, шартлаталар, яндыралар. Хатта изге тип һаналған ҡорамдарға ла бер туҡтауһыҙ ҡорал тоҫҡала. Үткән йәкшәмбелә генә Славянскиҙағы бер сиркәүҙә ғибәҙәт ҡылыу ваҡытында атҡандар. Украин ғәскәрҙәре Карачун тауынан ут асҡан....
Был яҡтарҙа һаман да бер кем дә, бер нәмә лә контролләнмәй. Теләһәләр, аталар, теләһәләр, урлайҙар, шартлаталар, яндыралар. Хатта изге тип һаналған ҡорамдарға ла бер туҡтауһыҙ ҡорал тоҫҡала. Үткән йәкшәмбелә генә Славянскиҙағы бер сиркәүҙә ғибәҙәт ҡылыу ваҡытында атҡандар. Украин ғәскәрҙәре Карачун тауынан ут асҡан....


text:
Константин Толкачев: «Республика Башлығының Мөрәжәғәтнамәһе сағыу социаль үҙенсәлеккә эйә»
«2017 йыл Мөрәжәғәтнамәһе сағыу социаль үҙенсәлеккә эйә. Төбәк тормошоноң төрлө яҡтарын — ҡануниәт базаһы, иҡтисад, сәнәғәт һәм ауыл хужалығы торошон үҙ эсенә алыуға ҡарамаҫтан, был юлы төбәк Башлығы үҙенең сығышында мәғарифты, һаулыҡ һаҡлауҙы, фәнде үҫтереүгә, ғаилә институтына булышлыҡ итеүгә баҫым яһаны. Республикалағы һәр кеше көн һайын тап ошо өлкәләр менән осраша. Был тармаҡтарҙағы эштәр граждандарыбыҙҙа айырым ҡыҙыҡһыныу уятыуы ғәжәп түгел. Һуңғы йылдарҙа республикалағы һаулыҡ һаҡлау һәм мәғариф системаларында етди яңылыҡтар булды, әммә был йүнәлештә башҡараһы эштәр байтаҡ әле».
Төбәк Башлығының Дәүләт Йыйылышына йыллыҡ Мөрәжәғәтнамәһе парламенттың закон сығарыу сәйәсәтен һәм Хөкүмәт эшен планлаштырыу өсөн нигеҙ булып тора.
«Мин республика парламенты комитеттары рәйестәренә Мөрәжәғәтнамәнең бөтә тезистарын ентекле өйрәнергә һәм тикшерергә, ҡуйылған эшкә төшөнөргә ҡуштым. Ошо арала мөрәжәғәтнамәнең төп положениеларын тормошҡа ашырыу буйынса саралар планын әҙерләйбеҙ, уға закон сығарыу ҡарарҙары, парламент тыңлауҙары, эшсе төркөмдәр булдырыу, түңәрәк өҫтәлдәр үткәреү, башҡа сараларҙы индереү ҡаралған. Был документты декабрь айында ҡабул итеп, киләһе йылдың тәүге көндәренән үк ошо план буйынса эш башларға ниәтләйбеҙ», — тип һөйләне Константин Толкачев.
Парламент спикеры башҡарма власть һәм урындағы үҙидара органдары, бизнес берләшмәләре вәкилдәре, киң йәмәғәтселек тә Мөрәжәғәтнамәнең тезистарын иғтибарлап өйрәнер тигән ышаныс белдерҙе. Күптәр ошо документты республиканы үҫтереүҙең дөйөм стратегияһы булараҡ ҡабул итә, был Мөрәжәғәтнамәнең һәр тезисын тиҙ арала үҫтереүгә һәм тормошҡа ашырыуға этәргес бирә.
Теги: Рөстәм Хәмитов Башҡортостан Башлығы мөрәжәғәтнамәһе


text:
Өфөлә сауҙа һәм дөйөм туҡланыу өлкәһендә вакансиялар йәрминкәһе ойошторола
ӨФӨ, 2015 йыл, 26 август. /«Башинформ» мәғлүмәт агентлығы, Эльмира Сабирова/.
27 августа Өфөнөң Халыҡ мәшғүллеге үҙәгендә күмәртәләп һәм берәмләп һатыу, дөйөм туҡланыу предприятиелары, социаль учреждениелар, ҡунаҡханалар һәм ресторандар өсөн вакансиялар йәрминкәһе уҙғарыла. Тәҡдим ителәсәк вакансиялар араһында һатыусы, ашнаҡсы, тауар белгесе, официант, бармен, магазин мөдире, ревизор, контролер-консультант, магазин директоры урынбаҫары, администратор, кассир, кондитер, икмәк бешереүсе, баш инженер, электрик бар.
Сара барышында эш эҙләүселәр өсөн «Уңышҡа табан 10 аҙым» оҫталыҡ дәресен үткәреү планлаштырыла.
Йәрминкә иртәнге сәғәт 10-дан 12-гә тиклем Ибраһимов бульвары, 47/1 адресы буйынса уҙа. Өҫтәмә мәғлүмәтте 251-51-55 телефоны буйынса алырға мөмкин, тип хәбәр иттеләр Өфө хакимиәтенең матбуғат хеҙмәтенән.


text:
Һәр йылдағыса, һабантуйҙа яҙғы баҫыу эштәрен уңышлы атҡарған, малдарҙы имен-аман ҡышлатҡан хужалыҡтар, баҫыуҙарҙа һәм фермаларҙа фиҙаҡәр хеҙмәт өлгөһө күрһәткән механизаторҙар, малсылар дипломдар, Почет грамоталары, ҡиммәтле бүләктәр менән наградланды.
Һәр йылдағыса, һабантуйҙа яҙғы баҫыу эштәрен уңышлы атҡарған, малдарҙы имен-аман ҡышлатҡан хужалыҡтар, баҫыуҙарҙа һәм фермаларҙа фиҙаҡәр хеҙмәт өлгөһө күрһәткән механизаторҙар, малсылар дипломдар, Почет грамоталары, ҡиммәтле бүләктәр менән наградланды.
Болон күбәләгенең ҡарышлауығы көндөҙ әүҙемләшә. Болотло көндә һәм төндә улар аҙ хәрәкәт итә. Был күбәләктәр һутлы япраҡлы үҫемлектәргә — көнбағыш, шәкәр сөгөлдөрө, борсаҡ, люцерна, картуф, кукуруз, йәшелсә һәм ҡауын-ҡарбузға өҫтөнлөк бирә.
Белгестәр был хәлгә шундай аңлатма бирә – ҡыш ныҡ һалҡын булмағас, бөжәктәр уны еңел үткәргән. Яҙҙың иртә һәм йылы килеүе лә ҡарышлауыҡтарға үрсеү өсөн уңайлы шарттар тыуҙырған.
Азамат Илембәтов билдәләүенсә, административ ҡаршылыҡтарҙы бөтөрмәй тороп, бәләкәй һәм урта предприятиелар һанын, тулайым төбәк продуктында уларҙың өлөшөн арттырыу бик ҡыйынға төшәсәк.
— Мәсьәләнең киҫкенлеген иҫәпкә алып, республика кимәлендә ошо йүнәлештә аныҡ саралар күрелә, — тине Хөкүмәт Премьер-министры. — Республикала Эшҡыуарҙарҙың хоҡуҡтары буйынса вәкил институтын булдырып, бәләкәй һәм урта эшҡыуарлыҡ мәнфәғәттәрен яҡлауҙа ҙур аҙым яһалды.
Алдан я∂ылыу буйынса Өфөлә йәшәүселәргә Башҡортостан Республикаһы Президенты Хакимиәтенең ҡабул итеү бүлмәһенә (Өфө ҡалаһы, Туҡай урамы, 46, Республика йорто) мөрәжәғәт итергә. Ү∂еге∂ менән шәхесте раѕлаусы документ алыуығы∂ һорала.
Республиканың башҡа ҡалалары һәм райондары халҡы түбәндәге телефон аша яҙыла ала: (347) 280-81-10.
Башҡортостан Президенты шулай уҡ “Башнефть” акционерҙар нефть компанияһының иң яҡшы хеҙмәткәрҙәренә дәүләт наградалары тапшырҙы. Юғары һөҙөмтәләр өсөн уларға “Башҡортостан Республикаһының атҡаҙанған нефтсеһе” һәм “Башҡортостан Республикаһының атҡаҙанған фән эшмәкәре” тигән маҡтаулы исемдәр бирелде.
Рөстәм Хәмитов нефть тармағы хеҙмәткәрҙәрен һәм Башҡортостан халҡын иҫтәлекле ваҡиға менән ҡотланы.
Дөйөмләп әйткәндә, ХХ быуат башында Башҡортостанда әҙәби тел сифатында башҡортлашҡан Урал-Иҙел буйы төрки теле йәшәүен дауам итә. Быны беҙ шәжәрәләрҙә, бәйет-мөнәжәттәрҙә, хаттарҙа һәм башҡа яҙма текстарҙа күрәбеҙ. Ә матбуғат телен ғәрәп графикаһына нигеҙләнгән татар әҙәби теле үтәй. Шуға күп башҡорт шағирҙарының һәм яҙыусыларының, ғалимдарының әҫәрҙәре Ҡазанда татар телендә баҫыла.
Шуның менән бер рәттән ХХ быуат башында башҡорттар үҙ матбуғатын булдырыуға тәүге ынтылыш яһай. 1908 йылда, мәҫәлән, “Ғәлиә” мәҙрәсәһе шәкерттәре һәм башҡорт зыялылары башҡорт телендә “Тыу” (“Байраҡ”) журналының ҡулъяҙмаһын әҙерләй. Башҡорт яҙыусыларының үҙ туған телен әҙәби тел сифатында ҡулланырға тырышыуы 1910 йылда “Шура” журналы ойошторған “Тел ярышы” барышында күренә.
Ғәҙәттәгесә, был оло тәбиғәт байрамына барлыҡ мәктәптәр тейешле кимәлдә әҙерләнгәйне. Ғәбдөк, Йөйәк, Берештамаҡ һәм Инйәр ауылының өс мәктәбе урындағы мәҙәниәт йорто сәхнәһендә көс һынашты. Балаларҙың сығыштарын ҡурсаулыҡ директоры урынбаҫары Айҙар Насир улы Әлибаев етәкселегендәге жюри ағзалары баһаланы. Үҙҙәренең театр оҫталығын күрһәтеү буйынса эстафета таяғын 1-се Инйәр мәктәбе уҡыусылары командаһы алды. Әйткәндәй, был балаларҙы районда белмәгән кеше юҡтыр, сөнки бер генә сара ла уларһыҙ үтмәй. Республика кимәлендә лә даими ҡатнашып, призлы урындар яулайҙар.
ПОНЕДЕЛЬНИК
ПЕРВЫЙ КАНАЛ
05.00 “Доброе утро”
09.00 Новости
09.05 “Контрольная закупка”
09.40 “Женский журнал”
09.50 “Жить здорово!”
10.55 “Модный приговор”
12.00 Новости
12.20 “Женский доктор”. Сериал


text:
Башҡортостанда хеҙмәт хаҡын түләүҙә хоҡуҡ боҙған өсөн 1196 эш биреүсегә штраф һалынды
БР-ҙа Дәүләт хеҙмәт инспекцияһы йыл башынан алып хеҙмәт хаҡын түләү буйынса 1800 тикшереү үткәрҙе. Инспекторҙар килеп, күрһәтмәләр бирелгәндән һуң һигеҙ меңгә яҡын хеҙмәткәр тотҡарланған 114,2 миллион һум түләүҙәрен алды. Был нигеҙҙә хеҙмәт хаҡын түләү, тулыһынса иҫәп-хисап алыу, эштән һуң ҡалып эшләү, төнгө ваҡытта, ял һәм байрам көндәрендә эшләү буйынса бурыстар.
1196 эш биреүсегә хеҙмәт хаҡын түләүҙә хоҡуҡ боҙоуҙары өсөн биш миллион һумдан ашыу суммаға штраф һалынды. Йәнә 67-һенә дәүләт хеҙмәт инспекторҙарының етешһеҙлектәрҙе бөтөрөү буйынса күрһәтмәләрен үтәмәгән өсөн штраф һалынды. Һигеҙ вазифалы кешегә дисциплинар яза бирелде.
Хеҙмәт хаҡын түләү өлкәһендә эшселәрҙең хеҙмәт хоҡуҡтарын икенсегә боҙоу осраҡтары асыҡланған өс етәксегә ҡарата дисквалификациялау мәсьәләһен хәл итеү өсөн материалдар судҡа ебәрелгән. Ә биш етәксегә ҡарата материалдар енәйәт эше ҡуҙғатыу мәсьәләһен хәл итеү өсөн прокуратура органдарына йүнәлтелгән.


text:
Дыуан районында 75 йыл бергә ғүмер итеүҙәрен билдәләгән ғаилә тәбрикләнде
Дыуан районы хакимиәте башлығы Владимир Солин 75 йыл бергә ғүмер итеүҙәрен билдәләгән Дудиндар ғаиләһен ҡотланы, тип хәбәр иттеләр район хакимиәтенең мәғлүмәт-аналитика бүлегенән.
Иван Герасимович һәм Анна Григорьевна Дудиндар Ярославка ауылында Иван Герасимовичтың атаһы 1872 йылда төҙөгән йортта йәшәйҙәр.
— Беҙҙең заманда 75 йыл йәшәү – ул үҙе Хоҙай тарафынан бирелгән ҙур бүләк. Ә 75 йыл бергә ғүмер итеү – оло бәхет, ә башҡа ғаиләләр өсөн оптимизм менән һуғарылған феномен булып тора, — тине Владимир Солин.
Хакимиәт башлығы юбилярҙарға Башҡортостан Президентының ҡултамғаһы ҡуйылған ҡотлау хатын тапшырҙы.


text:
Төбәктә 2013 йылда Дельфий уйындарын үткәреү мөмкинлеге тикшереләсәкФото: Андрей Старостин
Төбәктә 2013 йылда Дельфий уйындарын үткәреү мөмкинлеге тикшереләсәк
Төбәктә 2013 йылда Дельфий уйындарын үткәреү мөмкинлеге тикшереләсәкФото: Андрей Старостин
Башҡортостан Президенты Рөстәм Хәмитовтың Рәсәй Федерацияһының ЮНЕСКО эштәре буйынса комиссияһы делегацияһы менән осрашыуы барышында Өфөлә 2013 йылда халыҡ-ара Дельфий уйындарын үткәреү мөмкинлеге тикшерелде.
Халыҡ-ара Дельфий комитеты директоры Владимир Понявин һөйләүенсә, Беренсе халыҡ-ара Дельфий уйындары заманса форматта 2000 йылда үткән. Ошо ваҡыт эсендә илдә 12 йәштәр Дельфий уйыны үткәрелгән. Һуңғы өс йылда уларҙа барлыҡ 83 субъекттан йыйылма командалар ҡатнашҡан.
— Һеҙҙең республиканың йыйылма командаһы уйындарҙа гел ҡатнашып килә һәм команда беренселегендә алдынғы урындар яулай, — тине Владимир Понявин. – Сираттағы милли уйындарҙы Өфөлә үткәрергә булыр ине.
— 2013 йылда республикала күп ҡыҙыҡлы ваҡиғалар планлаштырыла һәм Дельфий уйындары алдағы йылдың ваҡиғалар теҙмәһенә үҙ өлөшөн индерә алыр ине, тип уйлайым, — тигән фекерен белдерҙе Рөстәм Хәмитов.
Был мәсьәлә буйынса ҡарар алдағы аҙнала ҡабул ителәсәк.
Шулай уҡ әлеге осрашыу сиктәрендә «Шүлгәнташ» тәбиғәт комплексын ЮНЕСКО-ның Бөтә донъя мираҫы исемлегенә индереү мәсьәләһе тикшерелде. Иҫегеҙгә төшөрәбеҙ, ул яҡынса исемлеккә индерелгәйне инде.
— Исемлектең яҡынса булыуына ҡарамаҫтан, ул етди статусҡа эйә һәм Рәсәй Федерацияһына, республикаға билдәле бер бурыстар өҫтәй, — тип билдәләне РФ ЮНЕСКО эштәре буйынса комиссияһының яуаплы секретары Григорий Орджоникидзе. – Был йүнәлештә эштәр алып барыла һәм улар әүҙемләштереләсәк. Ошоға бәйле бында бөтә донъя мираҫы буйынса айырым кафедралар булдырыу ниәте лә бар.
Теманы дауам итеп, Бөтә донъя мәҙәни һәм тәбиғәт мираҫының Рәсәй милли комитеты рәйесе Игорь Маковецкий «Шүлгәнташ»тың «мәҙәни-тәбиғәт мираҫы» категорияһына индерелеүе хаҡында әйтте. Бөгөн Бөтә донъя мираҫы исемлегенә Рәсәйҙең 25 объекты ингән, тип билдәләне ул.
Үҙ сиратында, Башҡортостан Президенты ЮНЕСКО эштәре буйынса комиссияға республикала ЮНЕСКО-ның «Башҡорт Уралы» биосфера резерватын булдырыу йәһәтенән башҡарған эштәре өсөн рәхмәтен белдерҙе.
— Әлеге резерватты ЮНЕСКО тарафынан һаҡланған тәбиғәт объекттары исемлегенә индереү беҙҙең өсөн ҙур ҡаҙаныш булып тора, — тип һыҙыҡ өҫтөнә алды Рөстәм Хәмитов.
Григорий Орджоникидзе республика башлығына «Башҡорт Уралы» биосфера резерватын ЮНЕСКО-ның Бөтә донъя мираҫы исемлегенә индереү тураһында сертификат тапшырҙы.
Осрашыуҙа шулай уҡ мәғариф мәсьәләләре тикшерелде.
Рөстәм Хәмитов хәбәр итеүенсә, бөгөн ЮНЕСКО проектына республиканың 100-ҙән ашыу ҡала һәм ауыл мәктәбе йәлеп ителгән, уларҙан 21 мәктәп ЮНЕСКО-ның ассоциацияланған мәктәбе халыҡ-ара сертификатына эйә.
— Был уҡыу йорттары менән ғорурланабыҙ. Улар алдынғы позициялар биләй, күп кенә конкурстарҙа ҡатнаша, белем биреүҙә инновацион алымдар ҡуллана, — тине Президент.
Шулай уҡ осрашыуҙа билдәләнеүенсә, Башҡортостан социаль технологиялар институты нигеҙендә ЮНЕСКО-ның һөнәри белем биреү буйынса ЮНЕВОК үҙәген асыу планлаштырыла. Григорий Орджоникидзе хәбәр итеүенсә, бөгөнгө көндә Рәсәйҙә бындай үҙәктәр юҡ.
Осрашыу һуңында Башҡортостан, Рәсәй Федерацияһының ЮНЕСКО эштәре буйынса комиссияһы, Бөтә донъя мираҫының Рәсәй комитеты һәм ЮНЕСКО кафедраһы араһында ниәттәр тураһындағы протоколға ҡул ҡуйылды.


text:
«Салауат Юлаев» хоккей клубын Валерий Нургутдинов етәкләне Фото: «Салауат Юлаев» хоккей клубы сайты
«Салауат Юлаев» хоккей клубын Валерий Нургутдинов етәкләне
«Салауат Юлаев» хоккей клубын Валерий Нургутдинов етәкләне Фото: «Салауат Юлаев» хоккей клубы сайты
ӨФӨ, 2016 йыл, 20 ғинуар. /«Башинформ» мәғлүмәт агентлығы, Сергей Захаров/.
Республикалағы төп команданың рәсми сайтында хәбәр ителеүенсә, Валерий Нургутдинов «Салауат Юлаев» хоккей клубының яңы генераль директоры итеп тәғәйенләнде, быға тиклем ул «Торос» хоккей клубында ошо уҡ вазифаны биләгән.
Нургутдинов Нефтекамала дүрт йыл эшләгәндә «Торос» хоккейсылары Юғары хоккей лигаһында өс тапҡыр чемпион исемен яуланы, былтыр яҙ генераль директор клубтың иң яҡшы етәксеһе булараҡ наградаға лайыҡ булды.
Александр Семак генераль директор ярҙамсыһы вазифаһына күсерелгән.


text:
Төбәктә композитор Рәис Ханнановтың йырҙарын иң яҡшы башҡарыусылар билдәләндеФото: Ынйы Шафиҡова
Төбәктә композитор Рәис Ханнановтың йырҙарын иң яҡшы башҡарыусылар билдәләнде
Төбәктә композитор Рәис Ханнановтың йырҙарын иң яҡшы башҡарыусылар билдәләндеФото: Ынйы Шафиҡова
ӨФӨ, 2016 йыл, 3 март. /«Башинформ» мәғлүмәт агентлығы, Әлим Фәйезов/.
Башҡортостанда композитор Рәис Ханнановтың йырҙарын иң яҡшы башҡарыусылар билдәләнде. Фестиваль-конкурс танылған композиторҙың тыуған яғында, Йәрмәкәй районы үҙәге Йәрмәкәй ауылында уҙҙы. Сара уның 60 йәшенә арналды.
Фестивалде район Мәҙәниәт йортоноң «Йәрмәкәй» халыҡ фольклор-эстрада ансамбле асты. Рәис Ханнанов ошо сараны ойошторғандары өсөн тамашасыларға, ойоштороусыларға һәм район хакимиәтенә рәхмәт белдерҙе.
«Заһир Исмәғилев, Петр Чайковский, Бах, Бетховен, Моцарт — ысын мәғәнәһендә композиторҙар. Әммә таңғы биштә йәки алтыла күңелең моңға тулып уянһаң, ул һиңә тынғы бирмәй, тышҡа урғыла. Тулҡынланып көйгә шиғыр эҙләйһең, һәм шул рәүешле йыр тыуа. Бөгөн ижад багажымда дүрт йөҙҙән ашыу йыр бар, шуларҙың ике йөҙөн татар-башҡорт эстрадаһы йондоҙҙары яратып башҡара. Улар радио һәм телевидение аша йыш яңғырай, шул ваҡытта үҙеңдең композитор икәнлегеңде аңлайһың», — тине Рәис Ханнанов.
Бәйгелә яңғыҙ һәм күмәк башҡарыусылар ҡатнашты. Фестивалдә «Уфтанма», «Килә яуа бер болот» һәм «Тыңласы, һандуғас» йырҙарының популяр булыуы асыҡланды. Рәис Ханнановтың ижадын күптәр үҙ итә. Конкурс барышында йәш йырсылар ҙа, өлкән йәштәгеләр ҙы сығыш яһаны.
Гран-приға Бәләбәй ҡалаһынан Хәмит Дәүләтхузин лайыҡ булды, тип хәбәр итте Йәрмәкәй районы хакимиәтенең мәғлүмәт-аналитика бүлеге мөдире Ынйы Шафиҡова.
Белешмә. Рәис Ямалетдин улы Ханнанов 1956 йылдың 6 мартында Йәрмәкәй районының Яңы Шах ауылында донъяға килгән. Стәрлетамаҡ мәҙәниәт техникумын, Силәбе дәүләт мәҙәниәт институтын тамамлаған. Хеҙмәт юлын 1977 йылда Йәрмәкәй район Советы башҡарма комитетының мәҙәниәт бүлегендә автоклуб мөдире булып башлай. Һуңынан район Мәҙәниәт йорто директоры, район Советы башҡарма комитетының мәҙәниәт бүлеге мөдире, район хакимиәтенең мәҙәниәт, спорт һәм йәштәр сәйәсәте етәксеһе булып эшләй. 80-90-сы йылдар уртаһында «Йәрмәкәй шишмәләре», «Уфтанма», «Килә яуа бер болот», «Каторжан юлы», «Оҙаҡ торҙо, атым сапманы», «Пар сыйырсыҡ» йырҙары Рәис Ханнановҡа ҙур танылыу килтерә. Бөгөнгө көндә Ришат Төхвәтуллин башҡарыуындағы «Тыңласы, һандуғас» йыры бик популяр. 2014 йылда ошо йыр «Башҡорт йыры» телевизион хит-парадында еңеүсе булды.
Композитор байтаҡ йыр йыйынтыҡтарын баҫтырған, аудиокассета, компакт-диск сығарған. Рәис Ханнанов — I, II, III Бөтә Союз халыҡ ижады фестивалдәре лауреаты. Ул Рәсәй Мәҙәниәт министрлығының «Художестволы үҙешмәкәр ижадта ҡаҙаныштары өсөн» (1987) билдәһе менән бүләкләнгән, Башҡортостандың атҡаҙанған мәҙәниәт хеҙмәткәре.


text:
Район-ара судта яңы судья
13 марта 2018 йыл | Яңылыҡтар, Хоҡуҡ
Рәсәй Федерацияһы Президентының 2018 йылдың 2 мартындағы 92-се Указына ярашлы, Башҡортостан Республикаһы Ғафури район-ара судының судьяһы итеп Ирек Йәғәфәр улы Абдулов тәғәйенләнде.
И.Й.Абдулов үҙенең карьераһын БР Дәүләт Йыйылышы –Ҡоролтайҙың 2011 йылдың 15 мартындағы ГС-1690 ҡарарына ярашлы, БР Ауырғазы районының 2-се участкаһында мировой судья булып башлай.
2018 йылдың 6 мартында Ғафури район-ара судьяһы рәйесе Р.Р.Камалов Талбазы ауылында Ауырғазы районының суд аппаратын һәм хоҡуҡ һаҡлау органы етәкселәрен И.Й.Абдулов менән таныштырҙы. И.Й.Абдулов Ғафури район-ара судының Талбазы ауылындағы даими суд эшмәкәрлеген ғәмәлгә ашырасаҡ.
И.Й.Абдулов үҙенең карьераһын БР Дәүләт Йыйылышы –Ҡоролтайҙың 2011 йылдың 15 мартындағы ГС-1690 ҡарарына ярашлы, БР Ауырғазы районының 2-се участкаһында мировой судья булып башлай.
2018 йылдың 6 мартында Ғафури район-ара судьяһы рәйесе Р.Р.Камалов Талбазы ауылында Ауырғазы районының суд аппаратын һәм хоҡуҡ һаҡлау органы етәкселәрен И.Й.Абдулов менән таныштырҙы. И.Й.Абдулов Ғафури район-ара судының Талбазы ауылындағы даими суд эшмәкәрлеген ғәмәлгә ашырасаҡ.
Р.Р.Камалов яңы тәғәйенләнгән судьяны вазифаһы менән ҡотланы һәм эшендә уңыштар теләне.
Ғафури район-ара судының матбуғат хеҙмәте


text: Барлыҡ ҙур эштәр шау-шыуһыҙ, һәүетемсә генә башҡарыла. Бигерәк тә ауыл хужалығына ҡағылғанда. Көндәлек мәшәҡәттәр, алда торған маҡсаттар ауыл кешеһендә “тел сарлау”ға урын ҡалдырмай. Иртән тора ла көн ауышҡансы үҙ эше менән була. Шәхси ярҙамсыл хужалығын алып барғандар ҙа, үҙ-үҙенә эш табып, алдарына алғандарын тормошҡа ашырыусылар ҙа шулай. Улар тик үҙ көсөнә генә ышанып өйрәнгән. Һүҙем ана шул үҙҙәренә, яҡындарына эш урындары булдырып, маҡсаттарына табан яйлап, ләкин ышаныслы атлаусылар тураһында. Дөрөҫөрәге…


text:
Венер Исхаҡовтың “Икмәк ниңә тәмһеҙ?” тигән мәҡәләһен уҡығас, үҫмер саҡтағы ваҡиғалар иҫкә төштө. Ҡәһәрле һуғыштан һуң, 1950 йылдар башында, игенселәрҙе дәртләндереп, тәүге уңыштан бер хеҙмәт көнө иҫәбенә 50-шәр грамм иген бүлерҙәр ине.
1953 йылдың йәйе әлегеләй хәтерҙә. Колхоз идараһы ҡарары менән арыш ашлығы бирҙеләр. Туйғансы ашайбыҙ икән, тип тирмәнгә киттек. Тарттырылған ондан инәйем мейес тултырып икмәк бешерҙе. Боҫо сығып торған әпәкәйҙең тәме әле лә тамаҡ төбөн ҡытыҡлап торған һымаҡ, уны мәңге оноторлоҡ түгел.
Ураҡ башланыр алдынан һуғылған игенде ел-ямғырҙан һаҡлар өсөн ырҙын табағында урын әҙерләйҙәр. Тигеҙ генә ерҙе һайлап, үләнен көрәк менән ҡара ергә тиклем ҡырып сығалар. Таҙартылған майҙан өҫтөнә һалам менән ҡапланған япма төҙөйҙәр ине. Әлбиттә, был эштәр барыһы ла ҡул көсө менән башҡарыла.
Мәшәҡәттәр кәмегәс, иң мөһим, көнүҙәк бурыс – хөкүмәткә иген тапшырыу планын үтәү. Был ваҡытта колхоз рәйесе бөтә эште үҙ контроленә ала, сөнки районда тәүгеләрҙән элеваторға иген тапшырыу тураһындағы беренсе квитанцияны эләктерергә кәрәк. Уның был эшкә бик етди ҡарауы юҡҡа түгелдер, сөнки тырышлыҡ өсөн колхоз тормошонда ҡайһы бер ташламалар ҙа ҡаралған бит.
Транспарант һәм флагтар менән биҙәлгән машина элеваторға китергә әҙер. Йөк бушатҡан 14-15 йәшлек үҫмерҙәр әмер көтөп йөк башында ултыра. Шофер, йыр-моң яратҡан Ғайсар ағай, ҡуҙғалыр алдынан беҙгә әйтеп ҡуя:
— Малайҙар! Элеваторға етер алдынан йыр башлағыҙ! Йырлап барып инәйек.
Бына шулай йыр, күтәренке күңел менән колхоз рәйесе ҡуйған бурысты уңышлы үтәп, үҙебеҙҙең һәр эште аҙағына тиклем атҡарып сыға алыуыбыҙға ғорурланып йөрөнөк.
Ғөмүмән, ураҡ башланыу кескәй байрамға әүерелә. Бына фотола Ҡырмыҫҡалы районының Фрунзе исемендәге колхозының беренсе бригада апайҙары көлөшә-йырлаша элеваторға оҙатырға ашлыҡ әҙерләй. Бындай мөһим эштән парторг Сөләймән ағай ҙа, йәйге каникулда игенселәр менән бергә булыуҙы хуп күргән буласаҡ яҙыусы, ауылдашым Рәшит Низамов та (ул аҡ күлдәктә), парторг ағай ҙа (костюм менән фуражкала ултыра) ситтә ҡалмай. Шулай итеп, шат күңел, йыр, таҡмаҡ менән башҡарылған эш гөрләп торғас, икмәктең дә тәме юғалмай.


text:
Латин теле
Лати́н теле́ иҫке әҙәби башҡортса латын теле (үҙатамаһы lingua latina), – Һиндевропа телдәре ғаиләһе италий телдәренең латин-фалиск кесе төркөмөндәге тел. Бөгөнгө көндә берҙәнбер әүҙем ҡулланылған италий теле булһа ла, үле тел булып һанала.
Латин теле ин борондан яҙмаһы булған һиндевропа теле булараҡ билдәле.
Бөгөнгө көндә латин теле "Изге Тәхет"тең (ru:Святой Престол), Ватикан ҡала-дәүләтенең һәм Рим-Католик сиркәүенең рәсми теле булып тора. Европа телдәрендә һәм башҡа телдәрҙәге бик күп һүҙҙәр латин теленән алынған.
Латин әлифбаһы күп телдәр өсөн яҙыу нигеҙе булып тора.


text:
Кейекселек
Кейекселек —— малсылыҡтың тармағы. Ҡиммәтле тиреле йәнлектәрҙе үрсетеп, уларҙың тиреһен эшкәртеү. XX быуат аҙағынан яңы термин барлыҡҡа килде: тире-күн эшкәртеү индустрияһы. Кейекселек объекттары: шәшке, күк төлкө, сыбар-ҡара төлкө, нутрия (һаҙ ҡондоҙо) кеш, йылға ҡондоҙо, шиншилла (күгелйем һоро тиреле кролик тоҡомо) һәм башҡа ҡиммәтле тиреле йәнлектәр.
Кейекселек XX быуаттың 1960 йылдарынан хайуандар хоҡуҡтарын яҡлаусылар һәм тәбиғи тиреләргә ҡаршылар тарафынан тәнҡитләнә.
Ҡарағыҙ[үҙгәртергә | вики-тексты үҙгәртергә]
Сығанаҡтар[үҙгәртергә | вики-тексты үҙгәртергә]
- Статья «Звероводство» в Большой советской энциклопедии[1]
- ↑ Звероводство — Ҙур совет энциклопедияһында мәҡәлә (3-е издание)


text:
Республика бюджет мәғлүмәттәренең асыҡлығы буйынса Рәсәй субъекттары рейтингында 13-сө урынды биләне
ӨФӨ, 2016 йыл, 25 ғинуар. /«Башинформ» мәғлүмәт агентлығы, Ксения Калинина/.
Башҡортостан бюджет мәғлүмәттәренең асыҡлығы кимәле буйынса Рәсәй субъекттары рейтингында 13-сө урынды биләне. Рәсәйҙең Финанс министрлығы уҙған йыл өсөн мониторинг һөҙөмтәләрен иғлан итте. Рейтингты илдең Финанс министрлығының бюджет сәйәсәте департаменты заказы буйынса Ғәмәли иҡтисад үҙәге менән берлектә Ғилми-тикшеренеү финанс институты төҙөгән.
Республика министрлығының матбуғат үҙәгендә хәбәр итеүҙәренсә, 2014 йыл йомғаҡтары буйынса төбәк ни бары 71-72-се урындарҙы биләгән.
Төбәктәр тәүҙә раҫланған бюджетҡа характеристика, уны үтәү тураһында йыллыҡ отчет, бюджет тураһындағы законға үҙгәрештәр индереү, аналитика мәғлүмәттәре, финанс контроле, бюджет проекты һәм уға материалдар, дәүләт учреждениеларының эшмәкәрлеге хаҡында асыҡ мәғлүмәттәр, граждандар өсөн бюджет, граждандар өсөн бюджет мәғлүмәттәренең асыҡлығы өсөн инфраструктура кеүек йүнәлештәр буйынса баһалана.


text:
13 ғинуар
13 ғинуар — григориан стиле буйынса йылдың 13-сө көнө. Йыл аҙағына тиклем 352 көн ҡала (кәбисә йылында 353).
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
Тарихи ваҡиғалар[үҙгәртергә | вики-тексты үҙгәртергә]
- 1919 — «Китап» нәшриәте ойошторолған.
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Бараг Лев Григорьевич (13.01.1911—4.09.1994), совет һәм Рәсәй фольклорсыһы һәм әҙәбиәт ғилеме белгесе, юғары мәктәп уҡытыусыһы. Тарих фәндәре докторы (1969). Профессор (1970). Башҡортостан Республикаһының Салауат Юлаев исемендәге дәүләт премияһы лауреаты (1987). БАССР-ҙың атҡаҙанған фән эшмәкәре (1977).
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
4 һәм 9 һанына тамамланған йылдарҙа тыуғандар[үҙгәртергә | вики-тексты үҙгәртергә]
Дөйөм исемлек[үҙгәртергә | вики-тексты үҙгәртергә]
Был көндө вафат булғандар[үҙгәртергә | вики-тексты үҙгәртергә]
- 1906 — Александр Степанович Попов, физик һәм электротехник, радионы уйлап табыусы.


text:
Газета "Йәшлек" » Новости » Һаулыҡ һаҡлау » Глицериндан битлек
Глицериндан битлек
Көн һайын йоҡларҙан бер сәғәт алда ошо битлекте һөртһәгеҙ, йыйырсыҡтарығыҙҙың кәмеп, битегеҙҙең шымарып, матурайып китеүен күрерһегеҙ. Уны әҙерләүе еп-еңел. Глицерин менән Е витаминын дарыуханала арзан хаҡҡа һатып алырға була.
30 г глицеринға 10 капсула Е витамины кәрәк. Капсулаларҙы энә менән тишеп, майын глицеринлы шешәгә һығырға. Һөртөр алдынан, битте таҙартып, еңелсә массаж эшләп алырға мөмкин. Биткә һөрткәндән һуң, глицерин һеңгәнсе ул бер аҙ йәбешкәкләнеп тора. Был осраҡта бер аҙ тоник һиптерергә була.
Информация
Комментировать статьи на сайте возможно только в течении 4 дней со дня публикации.


text:
Баш ҡалаға бергәләп файҙа килтерәйек
15 сентябрҙә Ҡала мәҙәниәт һарайында ҡаланың Ижтимағи үҫеш фонды инициативаһы менән "Өфө ҡалаһына һәм уның халҡына бергәләп файҙа килтерәйек" форумы үтәсәк.
Шулай итеп ойоштороусылар Өфөнөң әүҙем халҡын, йәмәғәт һәм муниципаль ойошмалар, эшлекле даирәләр вәкилдәрен ҡала тормошонда ҡатнашыуға йәлеп итергә ниәтләй. Форум ҡаланың һәм унда йәшәүселәрҙең көнкүрешен яҡшыртыуға йүнәлтелгән проекттарҙың яңы миҙгеленә старт бирә.
Форум программаһында — киң мәғлүмәт саралары өсөн матбуғат конференцияһы, түңәрәк өҫтәлдәр, секциялар эше, яңы проекттар менән таныштырыу. Шулай уҡ "Булат Йосоповтың киномәктәбе" фильмы күрһәтеләсәк һәм режиссер менән брифинг үткәреләсәк. Сара 2008-2009 йылдар миҙгеле проекттарында ҡатнашыусыларҙың хәйриә концерты менән тамамлансаҡ.


text:
Өфө Республика көнөн байрам итеүгә әҙерләнә
Бөгөн Өфө мэрияһындағы кәңәшмәлә Башҡортостан Республикаһының Дәүләт суверенитеты тураһындағы декларацияны ҡабул итеүҙең 19 йыллығын байрам итеүгә әҙерлек тикшерелде.
Әле үк район хакимиәттәре, мәғариф, мәҙәниәт һәм сәнғәт учреждениелары хеҙмәткәрҙәре тантанаға әүҙем әҙерләнә. Ҡалала байрам саралары иҫтәлекле датаға тиклем бер нисә көн алдан башланасаҡ. Мәҫәлән, 6 октябрҙә Ҡала Мәҙәниәт һарайында тантаналы йыйылыш планлаштырылған, унда врачтарҙы, уҡытыусыларҙы, мәҙәниәт хеҙмәткәрҙәрен хөрмәтләйәсәктәр. Уларҙан ҡайһы берәүҙәре Республика көнөнә ҡарата фатир асҡысы аласаҡ.
Байрам алдынан ҡаланың бөтә райондарында мәҙәни саралар, спорт ярыштары, һуғыш һәм хеҙмәт ветерандары, производство алдынғылары, студенттар һәм уҡыусылар ҡатнашлығында тантаналы йыйылыштар үтәсәк. Ҡаланың күп ойошмалары һәм предприятиелары хеҙмәт эшмәкәрлегендә юғары һөҙөмтәләргә өлгәшкән ветерандарҙы һәм хеҙмәткәрҙәрҙе хөрмәтләйәсәк.
Традиция буйынса 11 октябрҙә республика һәм ҡала етәкселәре Дуҫлыҡ монументына сәскәләр һаласаҡ. Был көндө Өфөнөң Ленин майҙанында "Республикам минең" йәштәр байрамы үтәсәк, уның сиктәрендә республика һәм Рәсәй масштабындағы эстрада йондоҙҙары, иң яҡшы художестволы үҙешмәкәрлек коллективтары, шул иҫәптән балалар коллективтары ла сығыш яһаясаҡ. 11 октябрҙә "Беренсе Май", Иван Якутов исемендәге мәҙәниәт һәм ял парктарында, "ӨМЭПБ" һәм "Орджоникидзе" Мәҙәниәт йорттары алдындағы майҙандарҙа тантаналар билдәләнгән.
Тантаналар Ленин майҙанында фейерверк һәм лазер шоуы менән тамамланасаҡ.


text:
Сибайҙа Йәштәр эшҡыуарлығы мәктәбе эшләй башланы
Сибай йәштәренә БР Йәштәр сәйәсәте, спорт һәм туризм министрлығы ойошторған Йәштәр эшҡыуарлығы мәктәбендә өҫтәмә белем алыу мөмкинлеге тыуҙы. Унда уҡыу хәҙерге баҙар иҡтисады шарттарында йәштәрҙең эшлекле әүҙемлегенә һәм эшҡыуарлыҡ эшмәкәрлегендә һөнәри йүнәлеш алыуына булышлыҡ итәсәк. Унда студенттар ғына түгел, 2008 йылдан Сибайҙа эшләп килгән бизнес-инкубаторҙың йәш, перспективалы эшҡыуарҙары ла уҡый ала.
Йәштәр эшҡыуарлығы мәктәбен ойоштороу тәжрибәһе Нефтекамала, Октябрьскийҙа, Күмертауҙа, Ишембайҙа, Туймазыла һәм Өфөлә лә бар. Йыл аҙағына тиклем республика буйынса тағы 10 ошондай курстар асыу планлаштырылған.
Мәктәптә Өфө дәүләт иҡтисад һәм сервис академияһы уҡытыусылары етәкселегендә ҡыҫҡа ваҡытта, йәғни өс аҙнала, йәштәр бизнес-планлаштырыу нигеҙҙәренә, бизнесты ойоштороу тәртибенә, документация алып барыуға һәм башҡа эштәргә өйрәнәсәк.


text:
Анатолий Бондарук БР Сауҙа-сәнәғәт палатаһының яңы президенты тәғәйенләнгәнгә тиклем вазифаһын үтәйәсәк
2011 йылдың 15 мартында Башҡортостан Президенты Рөстәм Хәмитов Анатолий Бондарукты Рәсәй Федераль Йыйылышының Федерация Советы ағзаһы — Федерация Советында Башҡортостан Республикаһының дәүләт башҡарма власы органы вәкиле итеп тәғәйенләү турында Указға ҡул ҡуйҙы.
Президент Указы БР Дәүләт Йыйылышы – Ҡоролтайға йүнәлтелгәйне. 15 мартта Дәүләт Йыйылышының 36-сы пленар ултырышында депутаттар Анатолий Бондарукты Федерация Советы ағзаһы итеп тәғәйенләүгә ризалығын бирҙе.
Ошоноң менән бәйле Анатолий Бондаруктың БР Дәүләт Йыйылышы депутаты вәкәләттәре ваҡытынан алда туҡтатылды.
Хәтерегеҙгә төшөрәйек, «Селена» төркөмө президенты Анатолий Бондарук 2010 йылдың 6 июленән башлап Башҡортостан Республикаһы Сауҙа-сәнәғәт палатаһына етәкселек итә. Былтыр 15 сентябрҙә БР Сауҙа-сәнәғәт палатаһының отчет-һайлау конференцияһында ул Палата президенты итеп һайланды.
Был ойошманың Уставына ярашлы, Анатолий Бондаруктың вәкәләттәрен туҡтатыу һәм Палатаның яңы президентын һайлау тураһындағы ҡарарҙы юғары етәкселек органы — БР Сауҙа-сәнәғәт палатаһы конференцияһы ҡабул итергә тейеш. Конференция саҡырылғанға тиклем Палата Идараһы БР Сауҙа-сәнәғәт платаһы президенты вазифаһын ваҡытлыса башҡарыусыны билдәләйәсәк. БР Сауҙа-сәнәғәт палатаһынандағы рәсми сығанаҡтан билдәле булыуынса, был вазифаға Палатаның вице-президенты Азат Фазлыевтың тәғәйенләнеүе ихтимал. БР Сауҙа-сәнәғәт палатаһының яңы президентын һайлағанға тиклем етәксе функцияларын сенатор итеп тәғәйенләнгән Анатолий Бондарук үҙе башҡарасаҡ, был БР Сауҙа-сәнәғәт палатаһы Уставына ҡаршы килмәй.


text:
Рөстәм Хәмитов Рәсәй-Дания дипломатик сараларында ҡатнашты
Башҡортостан Президенты Рөстәм Хәмитов Мәскәүҙә Рәсәй Федерацияһы Президенты Дмитрий Медведев исеменән Дания Королеваһы Маргрете II хөрмәтенә әҙерләнгән Дәүләт ашында, шулай уҡ Ғали йәнәптәренең яуап мәжлесендә ҡатнашты, тип хәбәр итә республика башлығының матбуғат хеҙмәте.
Рәсәй яғынан төшкө ашта Рәсәй Президенты Дмитрий Медведев, РФ Дәүләт Думаһы рәйесе Борис Грызлов, Рәсәйҙең сит ил эштәре министры Сергей Лавров, Рәсәйҙең Именлек советы секретары Николай Патрушев, РФ мәҙәниәт министры Александр Авдеев, РФ энергетика министры Сергей Шматко, РФ транспорт министры Игорь Левитин, Псков һәм Калиниград өлкәләре губернаторҙары Андрей Турчак һәм Николай Цуканов, РФ Президенты Хакимиәте хеҙмәткәрҙәре, бизнес-берләшмә вәкилдәре булды.
Дания яғынан — Дания Королеваһы Маргрете II, Дания Короллегенең Рәсәйҙәге Ғәҙәттән тыш һәм Тулы хоҡуҡлы илсеһе Том Рисдаль, король һарайының бер нисә юғары дәрәжәләге хеҙмәткәрҙәре һәм Данияның эшлекле даирәләре делегацияһы.
Саралар дауамында бик күп эшлекле осрашыуҙар үтте, энергияны һаҡсыл ҡулланыу һәм ауыл хужалығы өлкәһендәге перспективалы проекттар ҡаралды. Был проекттарҙың бер нисәүһен Башҡортостанда тормошҡа ашырыу планлаштырыла. Атап әйткәндә, беҙҙең республикала был компания вәкилдәре танышыу визиты менән булып киткән Danfoss дат компанияһы менән хеҙмәттәшлек итеү тураһында һүҙ бара.
«Дания предприятиелары ҙур һәм даими үҫешеүсе Рәсәй баҙарына ҡыҙыҡһыныу менән ҡарай, — тине Дания Королеваһы Маргрете II. — Әлеге дәүләт визитында ҡатнашыусы дат предприятиелары иҫәбенең ғәйәт күп булыуы факты ла быны асыҡ күрһәтә».


text:
Өфөлә БР мосолмандары Диниә назаратының йәнә бер бинаһы асыла
Халыҡтар берҙәмлеге көнөндә, 4 ноябрҙә, Өфөлә реставрациянан һуң Башҡортостан Республикаһы мосолмандары Диниә назараты биналарының береһе асыласаҡ.
Тантаналы сарала БР мосолмандары Диниә назараты рәйесе мөфтөй Нурмөхәмәт Ниғмәтуллин, дәүләт һәм йәмәғәт эшмәкәрҙәре, мосолман руханиҙары, бағыусылар, ҡала халҡы ҡатнашасаҡ.
Пискуновтар йорто булараҡ билдәле XX быуат башына ҡараған ағас архитектура ҡомартҡыһы Башҡортостан биләмәһендә социаль инфраструктура объекттары төҙөлөшөн (реконструкцияһын) финанслау программаһы сиктәрендә бүленгән «Башнефть» акционерҙар нефть компанияһы» асыҡ акционерҙар йәмғиәте иғәнәһенә тергеҙелгән.
Элек Гоголь урамындағы был йортта БР мосолмандары Диниә назараты мөфтиәте урынлашҡан ине, әммә бинаның авария хәлендә булыуы арҡаһында Диниә назараты Чернышевский урамы, 103 адресы буйынса урынлашҡан элекке «Девон» ҡунаҡханаһының ремонтланған бинаһына күсерелә.
БР мосолмандары Диниә назараты бинаһын рәсми асыу тантанаһы Өфө ҡалаһы, Гоголь урамы, 21 адресы буйынса сәғәт 12-лә үтәсәк.


text:
Республикала мәктәп уҡыусыларын дәреслектәр менән тәьмин итеү буйынса «ҡыҙыу линия» эшләй башланы
БР Мәғариф министрлығы ҡарамағында «ҡыҙыу линия» ойошторолдо. Теләгән һәр кеше белгестәргә шылтыратып, уҡыу әсбаптарына ҡағылышлы һорауҙар бирә ала. Бының өсөн түбәндәге телефон номерҙарын йыйырға кәрәк: (347)273-55-63, (347)276-31-82.
Министрлыҡтың милли мәғариф, төбәктәр хеҙмәттәшлеге һәм дәреслектәр нәшер итеү бүлеге начальнигы Гөлсәсәк Мөхәмәтйәнова һүҙҙәренсә, мәктәп китапханалары фондтарын тулыландырыу маҡсатында быйыл федераль һәм республика бюджеттарынан, шул тәртиптә, 70 мең һәм 250 мең һум аҡса бүленгән.
– Әлеге ваҡытта, Федераль дәүләт белем биреү стандарты талаптарына ярашлы, республика мәғариф учреждениеларының 1-3 класс уҡыусылары дәреслектәр менән тулыһынса тәьмин ителгән, — тип билдәләне Гөлсәсәк Мөхәмәтйәнова.


text:
Башҡорт дәүләт педагогия университеты Ҡырым абитуриенттары өсөн бюджет урындар алды
РФ Мәғариф һәм фән министрлығы федераль бюджет иҫәбенә Ҡырым сығарылыш уҡыусыларын уҡытыуға контроль ҡабул итеү һандарын раҫланы. М.Аҡмулла исемендәге Башҡорт дәүләт педагогия университеты, республиканың башҡа юғары уҡыу йорттары кеүек, Мәғариф һәм фән министрлығы өҫтәмә бюджет урындары бүлгән Рәсәйҙең юғары уҡыу йорттары иҫәбенә инде.
— Башҡорт дәүләт педагогия университетына инеүсе Ҡырым абитуриенттары 18 бюджет урынға дәғүә итә ала, уларҙың туғыҙы – бакалавриат программалары буйынса, тағы ла шул тиклеме – магистратура программалары буйынса, — тип аңлатты Башҡорт дәүләт педагогия университетының матбуғат хеҙмәте етәксеһе Ольга Михайлова.
Башҡа вуздар буйынса контроль һандарҙы ҡабул итеү комиссияларында белергә мөмкин.
Башҡортостан абитуриенттары өсөн бюджет урындар иҫәбе һаҡланасаҡ, тип билдәләнеләр БР Мәғариф министрлығында. Яңы уҡыу йылында Башҡортостанда бюджетҡа 10 317 кеше инә аласаҡ.


text:
Цифрлы телевидение бүләккә
20 октября 2017 йыл | Йәмғиәт
13 октябрҙә Красноусол ауылында йәшәүсе Вәсилә һәм Ришат Әхтәмовтар ғаиләһенә Республика көнө уңайынан DVB-Т2 стандартлы цифрлы телевидение приставкаһы тапшырылды. Уны "Рәсәй телевизион һәм радио селтәре” предприятиеһының Башҡортостандағы филиалы хеҙмәткәрҙәре тантаналы шарттарҙа бүләк итте. Сараны бер нисә телеканал журналистары яңылыҡтар тапшырыуы өсөн төшөрөп алды.
Хеҙмәтенә күрә - хөрмәте
20 октября 2017 йыл | Уңғандарыбыҙ
Муниципаль район хакимиәтенең Маҡтау грамоталары менән бүләкләнделәр:
Райондың мәктәпкәсә белем биреү системаһында оҙаҡ йылдар намыҫлы эшләгәндәре, үҫеп килеүсе йәш быуынға белем һәм тәрбиә биреүҙә әүҙем ҡатнашҡандары өсөн:
Райондың мәктәпкәсә белем биреү системаһында оҙаҡ йылдар намыҫлы эшләгәндәре, үҫеп килеүсе йәш быуынға белем һәм тәрбиә биреүҙә әүҙем ҡатнашҡандары өсөн:
Йылылыҡ, хәстәрлек өләшәләр
20 октября 2017 йыл | Йәмғиәт
Ҡартлыҡ. Унан ҡасып ҡотолор әмәл юҡ, һәр кемгә килә ул. Берәүҙәргә бәхетле ҡартлыҡ насип була. Икенселәр иһә балалар үҫтереп, көнө-төнө бил бөгөп эшләп тә был бәхетте күрә алмай, ҡараусыһыҙ тороп ҡала. Тап бына ошондай өлкәндәр өсөн ҡарттар йорттары барлыҡҡа килә лә инде. Әлбиттә, ундай учреждениеның булыуы күңелле күренеш түгел, әммә үҙҙәре генә көн итә алмаған, башҡалар ярҙамына даими мохтаждар бар икән, ни хәл итәһең, уларҙы һыйындырыр мөйөш булдырмай сара юҡ.
Рустэм Хамитов предложил создать в Башкортостане нейрохирургический центр Поволжья
19 октября 2017 йыл | Һаулыҡ һаҡлау
В Башкортостане может появиться нейрохирургический центр Приволжского федерального округа. С такой инициативой выступил Глава республики Рустэм Хамитов на Первом Российско-Китайском конгрессе нейрохирургов.
Беҙ сәләмәт тормош яҡлы
18 октября 2017 йыл | Спорт
Иртән ямғыр яуып тороуға ҡарамаҫтан, уҡыусыларҙың да, мәктәп коллективының да кәйефтәре күтәренке ине. Сәләмәтлек көнө иртәнге гимнастиканан башланды. Физкультура уҡытыусыһы Гөлфинә Илһам ҡыҙы Лоҡманова буласаҡ ярыш төрҙәре, эстафета ҡағиҙәләре менән таныштырҙы.


text:
Силәбелә бөгөн ҡала башҡорттары ҡоролтайы үтә
Силәбелә Силәбе өлкәһенең Халыҡтар дуҫлығы йортонда бөгөн өсөнсө ҡала башҡорттары ҡоролтайы үтә. Унда йөҙҙән ашыу делегат һәм ҡунаҡтар ҡатнаша.
Силәбе өлкәһе башҡорттары Ҡоролтайы рәйесе урынбаҫары Флүзә Ғайсинаның “Башинформ” агентлығына хәбәр итеүенсә, Силәбе башҡорттары Ҡоролтайы 31 мең башҡорттоң мәнфәғәтендә ун йылдан ашыу эшләй һәм ҡаланың ижтимағи-сәйәси һәм мәҙәни тормошона үҙ өлөшөн индерә. Ҡоролтай башҡарма комитетына Сәхрәгөл Ғатауллина етәкселек итә.
Бөгөнгө ҡоролтайҙа Силәбе башҡорттары Ҡоролтайы эшмәкәрлегенең мөһим мәсьәләләре, шул иҫәптән мегаполиста туған телде өйрәнеү, урындағы халыҡтың халыҡ иҫәбен алыуҙа ҡатнашыуы кеүек көнүҙәк һорауҙар ҡараласаҡ. Ҡоролтай эшмәкәрлегенә йомғаҡ яһау һәм башҡарма комитет етәксеһен, уның ағзаларын яңынан һайлау кеүек эштәр ҙә көн тәртибендә. Ҡоролтай үҙешмәкәр милли коллективтар концерты менән тамамлана.
Бындай ҡоролтайҙар башҡорт милләте компактлы йәшәгән Силәбе өлкәһенең бар ҡала һәм райондарында ла үтәсәк. Уның эш һөҙөмтәләренә өлкәнең алтынсы ҡоролтайында йомғаҡ яһаласаҡ һәм шунда уҡ III Бөтә донъя башҡорттары ҡоролтайына делегаттар һайланасаҡ.


text:
Фото:
Мортаза Рәхимов Гунтис Улманис менән осрашты
Фото:
6 мартта Республика Йортонда Башҡортостан Республикаһы Президенты Мортаза Рәхимов республикаға танышыу сәфәре менән килгән Латвия Республикаһы экс-президенты Гунтис Улманис менән эш осрашыуы үткәрҙе. Башҡортостан Республикаһы менән Латвия Республикаһының иҡтисад, фән һәм мәғариф, мәҙәниәт һәм спорт өлкәләрендә хеҙмәттәшлек мәсьәләләре тикшерелде.
Мортаза Рәхимов ике республика араһындағы бәйләнештәрҙе үҫтереү һәм нығытыу өсөн потенциалдың ҙур булыуын һыҙыҡ өҫтөнә алды. Башҡортостан Президенты нефть эшкәртеү, машиналар эшләү һәм ауыл хужалығы өлкәһендә тәжрибә уртаҡлашыуҙы юлға һалырға кәрәк тип иҫәпләй.
— Һеҙҙең Башҡортостанға килеүегеҙ республикаларыбыҙҙың эшлекле даирәләре араһында яңы иҡтисади бәйләнештәр урынлаштырыуға булышлыҡ итергә тейеш. Тураһын әйтергә кәрәк, әлегә беҙ бер-беребеҙ, төрлө йүнәлештәр буйынса бергәләшеп эшләү мөмкинлектәре хаҡында аҙ беләбеҙ. Башҡортостанға һәм Латвияға мөнәсәбәттәрҙе киңәйтергә кәрәк, — тип билдәләне осрашыуҙа Мортаза Рәхимов.
Бынан тыш, яҡтар төрлө берлектәге проекттарҙы инвестициялау мөмкинлектәрен ҡарарға әҙер булыуҙарын сағылдырҙы. 2010 йыл башына Башҡортостан иҡтисадында Латвиянан 484 мең долларҙан ашыу инвестициялар тупланған.
Гунтис Улманис Башҡортостан Президентына республикала йәшәүсе латыштарҙың мәҙәниәтен, телен һәм традицияларын үҫтереүгә шарттар булдырғандары өсөн рәхмәт белдерҙе. Латыштар башлыса Архангел районында тупланып йәшәй, бында 350-ләп латыш иҫәпләнә.
Эш осрашыуында БР Хөкүмәте Премьер-министры урынбаҫары, мәҙәниәт һәм милли сәйәсәт министры Илдус Илешев, республика Президенты ҡарамағындағы Дәүләт советнигы Сергей Лаврентьев, Латвияның Эске эштәр министрлығының Дәүләт секретары Илзе Петерсоне, Латвияның элекке премьер-министрҙары Иварс Годманис һәм Марис Гаилис ҡатнашты.


text:
Өфөнөң Орджоникидзе районында «Йондоҙлоҡ» балалар ойошмаһы лидеры һайланды
«Беҙ – Рәсәй киләсәге» программаһын тормошҡа ашырыу сиктәрендә Өфөнөң Орджоникидзе районындағы мәғариф учреждениеларында «Һайлауҙар» уҡытыу-эш уйыны үткәрелде. Сара район хакимиәтенең гуманитар һәм социаль мәсьәләләр буйынса идаралығы, райондың территориаль һайлау комиссияһы ойошторҙо. Уйын барышында үҫмерҙәр «Йондоҙлоҡ» балалар район ойошмаһы лидерын һайланы.
Орджоникидзе районында туғыҙ йыл эшләп килгән «Йондоҙлоҡ» балалар ойошмалары ассоциацияһы күпселек йәһәттән мәктәп уҡыусыларының ялын билдәләй. Конкурстар, акциялар, фестивалдәр, волонтерлыҡ эшмәкәрлеге – быларҙың барыһы ла «Йондоҙлоҡ» балалар ойошмалары ассоциацияһы эшенең төп йүнәлештәре. Йәмәғәт ойошмаһын Координация советы етәкләй, уның рәйесен «Һайлауҙар» эш уйыны барышында балалар һайланы.
Был вазифаға кандидаттар һайлау алды программаһын, видеоролик әҙерләгән ине. Бынан һуң фекер алышыу, түңәрәк өҫтәл ойошторолдо, унда 2011-2012 уҡыу йылына «Йондоҙлоҡ» балалар ойошмалары ассоциацияһы эшенең өҫтөнлөклө йүнәлештәре тикшерелде.
Һайлауҙар йәшерен тауыш биреү менән тамамланды, ул «Новатор» балалар ижады йортонда үтте. «Йондоҙлоҡ» балалар ойошмалары ассоциацияһының һайлау комиссияһы һайлау һөҙөмтәләренә йомғаҡ яһаясаҡ һәм уларҙы халыҡҡа еткерәсәк.